open-index/open-wikipedia-markdown huggingface dataset:
ചാൾസ് ഗുഡിയർ

ചാൾസ് ഗുഡിയറാണ് (ഡിസംബർ 29, 1800 –  ജൂലൈ 1, 1860) പ്രകൃതിദത്തമായ റബ്ബർ,  ഗന്ധകവുമായി കൂട്ടിയോജിപ്പിച്ച്,  എങ്ങനെ വളരെ വ്യാവസായിക പ്രാധാന്യമുളള പദാർത്ഥമാക്കി മാറ്റാമെന്ന് കണ്ടു പിടിച്ചത്. 1844-ൽ ഗുഡിയർക്ക് ഇതിനുളള അമേരിക്കൻ പേറ്റൻറ് ലഭിച്ചു.

## ജീവിതരേഖ

### ആദ്യകാല ജീവിതം.
ലോഹം കൊണ്ടുളള പണിയായുധങ്ങൾ നിർമ്മിക്കുന്നതിൽ പരിശീലനം നേടിയ ചാൾസ്, കണക്റ്റിക്കട്ടിൽ പിതാവിനോടൊപ്പം കൃഷിപ്പണിക്കാവശ്യമായ പണിയായുധങ്ങൾ നിർമ്മിക്കാൻ തുടങ്ങി. വിവാഹശേഷം, ചാൾസ്  ഫിലഡെൽഫിയയിലേക്ക് മാറി, അവിടെ പണിയായുധങ്ങൾക്കായുളള പുതിയൊരു സ്ഥാപനം തുടങ്ങി. വളരെ ലാഭകരമായിരുന്ന ഈ ഉദ്യമം പക്ഷെ, കാലക്രമത്തിൽ ഏറെ നഷ്ടങ്ങളും വരുത്തിവെച്ചു.

### വൾക്കനൈസേഷൻ
1830-കളിലാണ് ഗുഡിയറിന്റെ ശ്രദ്ധ റബ്ബറിൽ പതിഞ്ഞത്. ഒട്ടനേകം, നിരാശാജനകമായ പരീക്ഷണങ്ങൾക്കു ശേഷം,1839-ൽ വളരെ യാദൃച്ഛികമായാണ്, ഗുഡിയർ ഗന്ധകം ചേർത്ത് റബ്ബറിനെ കൈകാര്യം ചെയ്യാൻ എളുപ്പവും വ്യാവസായിക പ്രാധാന്യമുളള പദാർത്ഥമാക്കി മാറ്റാമെന്ന് കണ്ടു പിടിച്ചത്. 

### അന്ത്യം
തന്റെ മഹത്തായ കണ്ടുപിടിത്തത്തിന്റെ സാമ്പത്തികലാഭം, വേണ്ട സമയത്തു  ലഭിക്കാതെ, അറുപതാമത്തെ വയസ്സിൽ ഏറെ കടബാദ്ധ്യതകളോടെയാണ് ഗുഡിയർ അന്ത്യശ്വാസം വലിച്ചത്. അദ്ദേഹത്തിന്റെ കുടുംബാംഗങ്ങൾ പിന്നീടിതിന് അർഹരായി.

## അവലംബം


വർഗ്ഗം:1800-ൽ ജനിച്ചവർ
വർഗ്ഗം:1860-ൽ മരിച്ചവർ
വർഗ്ഗം:ഡിസംബർ 29-ന് ജനിച്ചവർ
വർഗ്ഗം:ജൂലൈ 1-ന് മരിച്ചവർ
വർഗ്ഗം:ജീവചരിത്രം
വർഗ്ഗം:അമേരിക്കൻ രസതന്ത്രജ്ഞർ
എൻ.എം. നമ്പൂതിരി

പ്രമുഖ ചരിത്രഗവേഷകനും, കോളേജ് അദ്ധ്യാപകനും, എഴുത്തുകാരനുമായിരുന്നു **ഡോ. എൻഎം.  നമ്പൂതിരി**. പട്ടാമ്പി ശ്രീ പുന്നശ്ശേരി നീലകണ്ഠശർമ്മ മെമ്മോറിയൽ ഗവ. സംസ്‌കൃത കോളേജിൽ മലയാളം പി.ജി. സെന്ററിൽ പ്രൊഫസറും വകുപ്പുതലവനുമായി ജോലിയിൽ നിന്നു വിരമിച്ചു. ത്രിപ്പുണിത്തുറ ഹിൽ പാലസ് ആസ്ഥാനമായുള്ള സെന്റർ ഫോർ ഹെരിറ്റജ് സ്റ്റഡീസിൽ ഡീൻ ഒഫ് അക്കാദമി അഫയേഴ്‌സ് ആയി പ്രവർത്തിച്ചിരുന്നു.

## ജീവിതം
1943 ഏപ്രിൽ 17 ന് ആലപ്പുഴ ജില്ലയിലെ പുലിയൂരിൽ കിഴക്കേ നീലമനയിൽ ജനനം. ബി.എസ്.സി. ഫിസിക്‌സ് വിത്ത് മാത്ത്‌സ്, മലയാളം എം.എ. ബിരുദങ്ങൾ നേടിയ ഡോ. എൻ.എം. നമ്പൂതിരി, ഡോ. കെ.എൻ. എഴുത്തച്ഛൻ, ഡോ. സി.പി. അച്ചുതനുണ്ണി എന്നിവരുടെ കീഴിൽ ടോപ്പോണമി ഓഫ് കാലിക്കറ്റ് എന്ന വിഷയത്തിൽ പി.എച്ച്.ഡി. എടുത്തു. വാർദ്ധക്യസഹജമായ അസുഖങ്ങളാൽ ചികിത്സയിലായിരുന്ന ഡോ. എൻ.എം. നമ്പൂതിരി 2017 മാർച്ച് 30ന് ആലപ്പുഴയിൽ നിര്യാതനായി.

ചെങ്ങന്നൂർ ക്രിസ്ത്യൻ കോളേജ്, ഗവ. ബ്രണ്ണൻ കോളേജ് തലശ്ശേരി, ഗവ. ആർട്ട്‌സ് ആന്റ് സയൻസ് കോളേജ് കോഴിക്കോട്, ഗവ. ഈവനിംഗ് കോളേജ് 
കോഴിക്കോട്, ഗവ. സംസ്‌കൃത കോളേജ് പട്ടാമ്പി (ഓറിയന്റൽ റിസർച്ച് സെന്റർ) എന്നിവിടങ്ങളിൽ അദ്ധ്യാപകനായി ജോലി ചെയ്തു.

കേരളത്തിൽ ആദ്യമായിട്ട് സ്ഥലനാമപഠനത്തിലൂടെ കോഴിക്കോടിന്റെ ചരിത്രം പഠിച്ചു. കോഴിക്കോട് സാമൂതിരി ഗ്രന്ഥവരികൾ കണ്ടെത്തി പഠിച്ചു. 
നാട്ടുചരിത്രത്തിന്റെ വിശദമായ പഠനങ്ങൾ നടത്തി. നിളാ നദീതട പഠനം, കാവു തട്ടക പഠനങ്ങൾ ഇങ്ങനെ കേരളത്തിലെ ചരിത്രവും സാമൂഹിക പരിണാമവും പ്രത്യേക രീതിയിൽ പഠിച്ചിരിക്കുന്ന ഗവേഷകൻ.

1993 ൽ ജർമ്മനിയിൽ നടന്ന ഗുണ്ടർട്ട് കോൺഫറൻസിൽ പങ്കെടുത്തിട്ടുണ്ട്.

ഡോ. എൻ.എം. നമ്പൂതിരി മുൻകൈ എടുത്ത്, മധ്യകാല കേരളത്തിൽ പന്ത്രണ്ടു വർഷത്തിലൊരിക്കൽ മാത്രം നടന്നിരുന്ന മാമാങ്കം എന്ന നദീതട ഉത്സവം 1999-ൽ പുനരാവിഷ്‌കരിക്കുകയുണ്ടായി.

മുസിരിസിന്റെ യഥാർത്ഥ സ്ഥാനത്തെക്കുറിച്ചുള്ള തന്റെ വീക്ഷണം ഏഷ്യാനെറ്റ് ന്യൂസിന് 2006-ൽ അനുവദിച്ച അഭിമുഖത്തിൽ അദ്ദേഹം വ്യക്തമാക്കിയിട്ടുണ്ട്.. മൺപാത്രങ്ങളുടെയും, വള്ളത്തിന്റെയും അവശിഷ്ടങ്ങൾ വിദേശീയർ ഇവിടെ വന്നിരുന്നു എന്നതിന് തെളിവാകുമെന്നല്ലാതെ ഒരു പ്രാചീന തുറമുഖം ആ ഭാഗത്ത് ഉണ്ടായിരുന്നു എന്ന് സ്ഥാപിക്കാൻ തക്ക തെളിവുകളല്ല എന്നദ്ദേഹം ചൂണ്ടിക്കാണിക്കുന്നു.

പട്ടണം പുരാവസ്തുഖനനത്തിന്റെ ആറാം ഘട്ടം 2012 മെയ് മാസം മഴക്കാലം തുടങ്ങുന്നതിനു തൊട്ടു മുമ്പ് നിർത്തി വെക്കുമ്പോൾ 2000-ലധികം പ്രാചീന മൺപാത്രങ്ങളുടെ അവശിഷ്ടങ്ങളും, ഒരു മനുഷ്യന്റെ അസ്ഥികൂടവും ലഭിച്ചത് ഇപ്പോൾ ലണ്ടൻ മ്യൂസിയത്തിന്റെ സഹായത്തോടെ പരിശോധിക്കപ്പെട്ടു വരുന്നുണ്ട്.

## ഗ്രന്ഥങ്ങൾ
* സാമൂതിരി ചരിത്രത്തിലെ കാണാപ്പുറങ്ങൾ - വള്ളത്തോൾ വിദ്യാപീഠം,ശുകപുരം,  
## പുരസ്‌കാരങ്ങൾ
*സാഹിത്യ അക്കാദമി അവാർഡ്
* കെ. ദാമോദരൻ അവാർഡ്

## അവലംബം
മാമാങ്കം പുനരാവിഷ്‌കരണം

ഉദയംപേരൂർ സുന്നഹദോസ്‌ -  ദി ഹിന്ദു,

കേരള ചരിത്രം - ലഘുപുസ്തകം

ന്യൂസ് അഭിമുഖം

ഓഫ് ഇന്ത്യയിലെ വാർത്ത

വർഗ്ഗം:കേരളത്തിലെ ചരിത്രകാരന്മാർ
വർഗ്ഗം:1943-ൽ ജനിച്ചവർ
അഡോൾഫൊ ഡിയാസ്

## ജീവിതരേഖ
നിക്കരാഗ്വയിലെ മുൻ പ്രസിഡന്റായിരുന്നു **അഡോൾഫൊ ഡിയാസ്** (1874-1964). നിക്കരാഗ്വയിൽ സ്ഥാപിത താത്പര്യമുണ്ടായിരുന്ന യു. എസ്. ഇദ്ദേഹത്തെ പ്രസിഡന്റാക്കുവാൻ പ്രവർത്തിച്ചു. 1911 മുതൽ 16 വരേയും പിന്നീട് 1926 മുതൽ 28 വരേയുമാണ് അഡോൾഫൊ ഡിയാസ് പ്രസിഡന്റായി സേവനമനുഷ്ഠിച്ചത്. നിക്കരാഗ്വയിലെ രാഷ്ട്രീയ രംഗം കലുഷിതമായിരുന്ന വേളയിൽ 1911-ൽ ഇദ്ദേഹത്തെ അവിടത്തെ താത്കാലിക പ്രസിഡന്റായി അവരോധിക്കുവാൻ യു. എസ്സിനു കഴിഞ്ഞു. 1912-ൽ തനിക്കെതിരെ കലാപമുണ്ടായപ്പോൾ സമാധാനം സ്ഥാപിക്കുവാനായി ഇദ്ദേഹം യു. എസ്സിനോട് സൈനിക സഹായം അഭ്യർഥിച്ചു. നിക്കരാഗ്വയിലെത്തിയ യു. എസ്. സേന പിന്നീട് 1933 വരെ (1925-ലെ ചെറിയ ഇടവേളയൊഴിച്ച്) അവിടെത്തന്നെ തുടർന്നു. 1912-ൽ ഇദ്ദേഹം പ്രസിഡന്റായി തെരഞ്ഞെടുക്കപ്പെട്ടു. 1916 വരെ ഈ സ്ഥാനത്തു തുടരുകയുണ്ടായി. 1925-ൽ യു.എസ്. സേന നിക്കരാഗ്വയിൽ നിന്നും പിൻവാങ്ങിയിരുന്ന ഇടവേളയിൽ അവിടെ ആഭ്യന്തരയുദ്ധമുണ്ടാവുകയും യു.എസ്. സേന വീണ്ടും എത്തുകയും ചെയ്തു. ഈ സാഹചര്യത്തിലാണ് 1926-ൽ യു. എസ്. പിന്തുണയോടെ ഡിയാസ് വീണ്ടും പ്രസിഡന്റായത്. ഇത്തവണ 1928 വരെ അധികാരത്തിലിരുന്നു. തുടർന്ന് പൊതുജീവിതത്തിൽനിന്നു വിരമിച്ച ഇദ്ദേഹം 1964 ജൂൺ 27-ന് കോസ്റ്റാറിക്കയിലെ സാൻജോയിൽ നിര്യാതനായി. 
## അവലംബം

## അധിക വായനക്ക്
## പുറം കണ്ണികൾ
*Adolfo Díaz papers, Tulane University/Latin American Library 

വർഗ്ഗം:നിക്കരാഗ്വായുടെ പ്രസിഡണ്ടുമാർ
വർഗ്ഗം:1875-ൽ ജനിച്ചവർ
വർഗ്ഗം:1964-ൽ മരിച്ചവർ
ഡില്ലിനേസി

ദ്വിബീജപത്രികളിലെ ഗട്ടിഫെറേലിസ് (Guttiferales) ഗോത്രത്തിൽപ്പെട്ട ഒരു സസ്യകുടുംബമാണ് **ഡില്ലിനേസി**. ഇതിന് 12 ജീനസ്സുകളിലായി 300 സ്പീഷീസുണ്ട്. ഉഷ്ണമേഖലാ പ്രദേശങ്ങളിലാണ് ഇവയിലധികവും വളരുന്നത്. ആസ്റ്റ്രേലിയയിലാണ് ഈ കുടുംബത്തിൽപ്പെടുന്ന ഏറ്റവുമധികം ഇനങ്ങളുളളത്.

കുറ്റിച്ചെടികളും മരങ്ങളും ദാരുലതകളും ഇവയിൽപ്പെടുന്നു. ഓഷധികൾ അപൂർവമാണ്. ഇലകൾ ഏകാന്തരന്യാസത്തിൽ ക്രമീകരിച്ചിരിക്കുന്നു. കടും പച്ച നിറമുളള ഇലകൾ ലഘുവായിരിക്കും. ചിലയിനങ്ങളിൽ അനുപർണങ്ങൾ കാണപ്പെടുന്നു. ഇവയ്ക്ക് വെളളയോ മഞ്ഞയോ നിറത്തിലുളള ദ്വിലിംഗി പുഷ്പങ്ങളാണുള്ളത്. ചിലയിനങ്ങളിൽ പുഷ്പങ്ങൾ ഏകവ്യാസസമമിത (zygomorphic)മാണ്. ബാഹ്യദളങ്ങളും ദളങ്ങളും മൂന്നോ അഞ്ചോ എണ്ണം വീതമുളള രണ്ടു നിരകളായി ക്രമീകരിച്ചിരിക്കും. പുഷ്പങ്ങൾ വിരിഞ്ഞ ശേഷം ബാഹ്യദളപുടങ്ങൾ വളർന്ന് മാംസളമായിത്തീരുന്നു. ദളങ്ങൾ വളരെ വേഗം കൊഴിഞ്ഞു പോവും. അധോജനി കേസരങ്ങൾ പത്തോ അതിലധികമോ ഉണ്ടായിരിക്കും. എല്ലാ കേസരങ്ങളുടേയും ചുവടുഭാഗം യോജിച്ചിരിക്കും. ചിലപ്പോൾ വന്ധ്യകേസരങ്ങളും കാണപ്പെടുന്നു. വർത്തിക സ്വതന്ത്രമാണ്. അണ്ഡാശയത്തിൽ ഒന്നോ ഒന്നിൽക്കൂടുതലോ അണ്ഡങ്ങൾ കാണപ്പെടുന്നു. ഫലം ബെറിയോ ഉണങ്ങിപ്പൊട്ടിത്തെറിക്കുന്ന കാപ്സ്യൂളോ ആയിരിക്കും. ബീജാവരണത്തോട് പറ്റിച്ചേർന്ന് ഒരു ഏരിൽ (aril) കാണപ്പെടുന്നു. വിത്തുകൾക്ക് മാംസളമായ ബീജാന്നവും വളരെ ചെറിയ ഭ്രൂണവുമാണുളളത്.

ഡില്ലിനേസിയിലെ വളളിച്ചെടികൾക്കെല്ലാം തന്നെ അസാധാരണ ദ്വിതീയ വളർച്ചയുണ്ടായിരിക്കും. ചിലയിനങ്ങളിൽ കാണ്ഡത്തിൽ നിന്നുതന്നെ പുഷ്പങ്ങളുണ്ടാകാറുണ്ട്.

ഓസ്ട്രേലിയയിൽ കണ്ടുവരുന്ന ഹൈബെർഷ്യ (Hibbertia)ക്ക് നൂറു സ്പീഷീസുണ്ട്. ഇവ മഞ്ഞ പുഷ്പങ്ങളുളള ചെറു കുറ്റിച്ചെടികളാണ്. ഭാരതത്തിലും മലയയിലും കണ്ടുവരുന്ന മലമ്പുന്ന (Dillenia indica) എന്ന വൻ വൃക്ഷത്തിന് വലിപ്പം കൂടിയ പുഷ്പങ്ങളും ഫലങ്ങളുമാണുള്ളത്. ഇതിന്റെ ഫലങ്ങൾ ഭക്ഷ്യയോഗ്യമാണ്. ബാഹ്യദളങ്ങൾ വളർന്ന് മാംസളമായ ആവരണമായി ഫലത്തെ പൊതിഞ്ഞിരിക്കുന്നു. 
## അവലംബം

## പുറത്തേക്കുള്ള കണ്ണികൾ
* Dilleniaceae  in L. Watson and M.J. Dallwitz (1992 onwards). *[http://delta-intkey.com/angio/ The families of flowering plants] : descriptions, illustrations, identification, information retrieval.* Version: 3 May 2006. http://delta-intkey.com .
*  at the University of Hawaii
* at PlantSystematics.org
*NCBI Taxonomy Browser
* links at CSDL 

വർഗ്ഗം:ഡില്ലിനേസി
വർഗ്ഗം:സസ്യകുടുംബങ്ങൾ
തിരുവിതാംകൂറിലെ ശിക്ഷാരീതികൾ

വളരെ കടുത്ത ശിക്ഷാരീതികളാണ് ഇന്നത്തെ തെക്കൻ കേരളത്തിൽ മുൻപ് നിലവിലുണ്ടായിരുന്ന നാട്ടുരാജ്യമായ തിരുവിതാംകൂറിൽ നിലനിന്നിരുന്നത്.

തിരുവിതാംകൂറിൽ കുറ്റവാളികളെ പാർപ്പിച്ചിരുന്ന തടവറയായിരുന്നു ഠാണാവ്‌. തടികൊണ്ടുള്ള വിലങ്ങാണ്‌ ഉപയോഗിച്ചിരുന്നത്‌. **[[കൈയാമം]]** എന്നായിരുന്നു പേർ. രണ്ടറ്റത്തും കൈപ്പത്തി കടത്തക്ക ദ്വാരത്തോടു കൂടിയ തടിക്കഷണമായിരുന്നു കൈയാമം. കൈ കടത്തിക്കഴിഞ്ഞാൽ ഊരി എടുക്കാതിരിക്കാൻ ഓരോ ആപ്പും അടിച്ചു കയറ്റിയിരുന്നു. ഇത്തരം കൈയാമങ്ങൾ പൊതുസ്ഥലങ്ങളിൽ പ്രദർശിപ്പിച്ചിരുന്നു. കൈയാമം ചുമന്നു വേണമായിരുന്നു കുറ്റവാളികൾ ഇരിക്കാൻ. കാൽപ്പത്തി കടക്കത്തക്കവണ്ണം രണ്ടറ്റത്തും ദ്വാരങ്ങളുള്ള ഒരു തടിയിൽ കാലുകൾ കടത്തി ആപ്പു വെക്കുന്ന രീതിയും ഉണ്ടായിരുന്നു. **[[തടിയിലിടുക]]** എന്നായിരുന്നു ശിക്ഷയുടെ പേർ. മോഷണം തടയാൻ **[[കിട്ടി]]** എന്നൊരുപകരണം ഉണ്ടായിരുന്നു. ഓരോ ചാൺ നീളമുള്ള രണ്ട്‌ അലകുകൾ (കവുങ്ങിൽ നിന്നെടുക്കുന്നവ) ചീകി മിനുക്കി രണ്ടും കൂടി ഒരറ്റത്തു കയറു കൊണ്ടു കൂട്ടിക്കെട്ടി മുറുകെ കെട്ടുന്നതാണ്‌ കിട്ടി. അറ്റം വിടർത്തി കുറ്റവാളിയുടെ കൈവിരലുകൾ അകത്താക്കി അമർത്തും. വിരലുകളുടെ മുട്ടുകളിലായിരുന്നു കിട്ടിപ്രയോഗം. കരം കൊടുക്കാത്തവരെ കുനിച്ചു നിർത്തി മുതുകിൽ വലിയ കല്ലു വച്ചിരുന്നു.
## ഇതും കാണുക
* പ്രാചീനകേരളത്തിലെ ശിക്ഷാരീതികൾ
## അവലംബം

വർഗ്ഗം:തിരുവിതാംകൂറിന്റെ ചരിത്രം
വർഗ്ഗം:ശിക്ഷാരീതികൾ
അന്ത്യോക്യാ I സോട്ടർ

ബി.സി. 312-64 കാലഘട്ടത്തിലെ സെലൂസിദ് വംശത്തിൽ പതിമൂന്നു രാജാക്കൻമാർ ഈ പേരിലറിയപ്പെടുന്നു. **അന്ത്യോക്കസ് I  സോട്ടർ** സെലൂസിദ് വംശസ്ഥാപകനായ സെലൂക്കസ് നിക്കേറ്ററു(ബി.സി. 358-280)ടെ വധത്തെ തുടർന്ന് അന്ത്യോക്കസ് I-ആമൻ (ബി.സി. 324-261) സെലൂസിദ് രാജാവായി. അന്ത്യോക്കസ് സോട്ടർ എന്ന പേരിലറിയപ്പെടുന്ന ഇദ്ദേഹം ബി.സി. 280 മുതൽ 261 വരെ നാടുഭരിച്ചു. വടക്കുനിന്ന് ഗോൾവർഗക്കാരും തെക്കുനിന്ന് ടോളമിയുടെ നേതൃത്വത്തിലുള്ള ഈജിപ്ഷ്യൻ സൈന്യവും ഇദ്ദേഹത്തെ എതിർത്തു. എങ്കിലും ഈ രണ്ടാക്രമണങ്ങളെയും അന്ത്യോക്കസ് ചെറുത്തുനിന്നു; സെലൂസിദ് സാമ്രാജ്യത്തെ യാതൊരു കോട്ടവും കൂടാതെ ഇദ്ദേഹം നിലനിർത്തി.

## പുറത്തേക്കുള്ള കണ്ണികൾ

*http://www.livius.org/am-ao/antiochus/antiochus_i_soter.html 
*http://www.britannica.com/EBchecked/topic/28346/Antiochus-I-Soter

വർഗ്ഗം:രാജവംശങ്ങൾ
വർഗ്ഗം:സെല്യൂക്കിഡ് സാമ്രാജ്യം
വർഗ്ഗം:ഹെല്ലനിസ്റ്റിക് ഭരണാധികാരികൾ
ബീജസങ്കലനം

**ബീജസങ്കലനം** ജനറേറ്റീവ് **ഫെർട്ടിലൈസേഷൻ**, **സിൻഗാമി**, **ഇംപ്രിഗ്നേഷൻ** എന്നും അറിയപ്പെടുന്നു,  ഒരു പുതിയ വ്യക്തിഗത ജീവിയെയോ സന്തതികളെയോ സൃഷ്ടിക്കുന്നതിനും അതിന്റെ വികസനത്തിന് തുടക്കമിടുന്നതിനുമുള്ള  ഗെയിമറ്റുകളുടെ സംയോജനമാണ്. സ്ത്രീയുടെ അണ്ഡകോശവും പുരുഷബീജവും ചേരുന്ന പ്രക്രിയയാണ് **ബീജസങ്കലനം അഥവാ ഫെർട്ലൈസേഷൻ (Fertilization)** എന്നു പറയാം. ഗർഭധാരണം നടക്കാൻ ആവശ്യമായ ഒരു ജൈവീക പ്രക്രിയ ആണിത്. സ്ത്രീയുടെ ഗർഭാശയത്തോട് ചേർന്ന് കാണപ്പെടുന്ന ഫെല്ലോപിയൻ ട്യൂബിൽ വച്ചാണ് ബീജസങ്കലനം നടക്കുക. ഇത് സിക്താണ്ഡം രൂപപ്പെടാൻ കാരണമാകുന്നു. ഏതാണ്ട് 28 ദിവസമുള്ള ഒരു ആർത്തവ ചക്രത്തിലെ ഏകദേശം പകുതിയോട് അടുത്ത് വരുന്ന അഥവാ 13, 14, 15 ദിവസങ്ങളിൽ നടക്കാനിടയുള്ള അണ്ഡവിസർജന സമയത്ത് ലൈംഗിക ബന്ധം നടന്നാൽ ബീജസങ്കലനം നടക്കാൻ സാധ്യത കൂടുതലാണ്. ഗർഭ നിരോധന മാർഗങ്ങൾ ഒന്നും സ്വീകരിക്കാതെയുള്ള ലൈംഗികബന്ധം നടന്നാലേ ബീജസങ്കലനം ഉണ്ടാകാറുള്ളു. അങ്ങനെ ഗർഭധാരണം നടക്കുന്നു.

## ചരിത്രം
പുരാതന കാലത്ത്, അരിസ്റ്റോട്ടിൽ പുരുഷ-സ്ത്രീ ദ്രാവകങ്ങളുടെ സംയോജനത്തിലൂടെ പുതിയ വ്യക്തികളുടെ രൂപവത്കരണത്തെ വിഭാവനം ചെയ്തു,  രൂപവും പ്രവർത്തനവും ക്രമേണ ഉയർന്നുവരുന്ന ഈ അവസ്ഥയെ അദ്ദേഹം എപ്പിജെനെറ്റിക് എന്ന് വിളിച്ചു 

1784-ൽ,സ്പല്ലാൻസാനി എന്ന ശാസ്ത്രജ്ഞൻ  തവളകളിൽ ഒരു സൈഗോട്ട് രൂപപ്പെടുന്നതിന് സ്ത്രീയുടെ അണ്ഡവും പുരുഷ ബീജവും തമ്മിലുള്ള പ്രതിപ്രവർത്തനത്തിന്റെ ആവശ്യകത രേഖപ്പെടുത്തി.  1827-ൽ വോൺ ബെയർ ആദ്യമായി ഒരു തെറിയൻ സസ്തനി മുട്ടയെ നിരീക്ഷിച്ചു.  ഓസ്കാർ ഹെർട്ട്വിഗ് (1876), ജർമ്മനിയിൽ, ബീജത്തിന്റെ അണുകേന്ദ്രങ്ങളുടെയും കടൽ അർച്ചനിൽ നിന്നുള്ള അണ്ഡത്തിന്റെയും സംയോജനത്തെക്കുറിച്ച് വിവരിച്ചു. 

## പരിണാമം
ബീജസങ്കലനത്തിന്റെ പരിണാമം മയോസിസിന്റെ ഉത്ഭവവുമായി ബന്ധപ്പെട്ടിരിക്കുന്നു, കാരണം ഇവ രണ്ടും ലൈംഗിക പുനരുൽപാദനത്തിന്റെ ഭാഗമാണ്, യൂക്കറിയോട്ടുകളിൽ നിന്നാണ് ഉത്ഭവിച്ചത്. ദമ്പതികൾ മയോസിസ് - ബീജസങ്കലനം എങ്ങനെ ഉണ്ടായി എന്നതിനെക്കുറിച്ച് പരസ്പരവിരുദ്ധമായ രണ്ട് സിദ്ധാന്തങ്ങളുണ്ട്. യൂക്കാരിയോട്ടുകൾ പ്രോകാരിയോട്ടുകളിൽ നിന്ന് പരിണമിച്ചതുപോലെ പ്രോകാരിയോട്ടിക് ലൈംഗികതയിൽ നിന്ന് ( ബാക്ടീരിയൽ പുനഃസംയോജനം ) പരിണമിച്ചു എന്നതാണ് ഒന്ന്.&nbsp; മറ്റൊന്ന്, മൈറ്റോസിസ് മയോസിസ് ഉത്ഭവിച്ചു എന്നതാണ്. 

## റഫറൻസുകൾ
*

വർഗ്ഗം:പ്രത്യുൽപ്പാദനം


## ഇതും കാണുക
* കൃത്രിമബീജസങ്കലനം
അന്ത്യോക്കസ് II തിയോസ്

ബി.സി. 286 മുതൽ 246 വരെ **അന്ത്യോക്കസ് II**-ആമൻ സെലൂസിദ് സാമ്രാജ്യം ഭരിച്ചു. ഇദ്ദേഹത്തിന്റെ ഭരണകാലത്തും ഈജിപ്ഷ്യൻ ആക്രമണമുണ്ടായി. ടോളമി ഫിലാഡൽഫസിന്റെ പുത്രിയായ ബെറിണിസിനെ അന്ത്യോക്കസ് II-ആമൻ വിവാഹം ചെയ്തതിനെത്തുടർന്ന് ഈജിപ്തുമായുള്ള യുദ്ധം ഒത്തുതീർപ്പിലെത്തി.

## പുറത്തേക്കുള്ള കണ്ണികൾ
*http://www.livius.org/am-ao/antiochus/antiochus_ii_theos.html 
*http://www.britannica.com/EBchecked/topic/28355/Antiochus-II-Theos
*http://www.seleucid-genealogy.com/Antiochus_II.html 

വർഗ്ഗം:രാജവംശങ്ങൾ
ബൂബി

കടൽപക്ഷികളിൽ ഒരു വിഭാഗമാണ് **ബൂബി (Booby)**. ഈ ജനുസ്സ് **സുല (Sula)** എന്നറിയപ്പെടുന്നു. കൂട്ടമായാണ് ഇവ വസിക്കുന്നത്. വെള്ളത്തിനടിയിലേക്കു കുതിച്ചുചെന്ന് ഇരപിടിക്കാൻ ഇവയ്ക്കു പ്രത്യേകമായ കഴിവുണ്ട്. നടുക്കടലിൽ കപ്പലുകളിൽ ചെന്നിരുന്ന് ഇവ മനുഷ്യരുടെ പിടിയിൽ സ്ഥിരമായി അകപ്പെടാറുണ്ട്. അതിനാൽ ഇവയെ *ബോബോകൾ* അഥവാ *വിഢികൾ* എന്നു വിളിക്കുന്നു. ബോബോയാണ് പിന്നീട് ബൂബിയായി മാറിയത്. ഒന്നര കിലോഗ്രാം തൂക്കം വെയ്ക്കുന്ന ഇവയ്ക്കു 80 സെന്റീമീറ്റർ നീളം ഉണ്ടാകും. ആറു തരം ബൂബികളാണ് കാണപ്പെടുന്നത്. പസഫിക് സമുദ്രത്തിലാണ് ഇവ കൂടുതലായി കാണപ്പെടുന്നത്. ഗന്നെറ്റുകളുമായി ഇവ അടുത്ത ബന്ധം പുലർത്തുന്നു.

### ബൂബിയുടെ ആറു ഉപവർഗ്ഗങ്ങൾ

## അവലംബം

## പുറത്തേക്കുള്ള കണ്ണികൾ

*Videos of several Booby species on ''The Internet Bird Collection'' 

വർഗ്ഗം:കടൽപക്ഷികൾ
രഞ്ജൻ സോധി

ഒരു ഇന്ത്യൻ ഷൂട്ടിംഗ് താരമാണ് **രഞ്ജൻ സോധി**.1979 ഒക്ടോബർ 23 ന് പഞാബിലെ ഫീറോസ്പൂരിൽ ആണ് അദ്ദേഹം ജനിച്ചത്‌. ഡബിൾ ട്രാപ് ഇനത്തിലാണ് അദ്ദേഹം മത്സരിക്കുന്നത്. രണ്ടു തവണ ലോകകപ്പ്‌ നേടാൻ രഞ്ജൻ സോധിക്ക് കഴിഞ്ഞിട്ടുണ്ട്. നിലവിൽ ലോക ഒന്നാം നമ്പർ താരം ആണ് അദ്ദേഹം. അർജുന അവാർഡ്‌ നൽകി രാജ്യം അദ്ദേഹത്തെ ആദരിച്ചിട്ടുണ്ട്. ലണ്ടൻ ഒളിമ്പിക്സിൽ ഇന്ത്യ ഏറ്റവും കൂടുതൽ മെഡൽപ്രതീഷ അർപ്പിച്ചിരുന്ന താരങ്ങളിൽ ഒരാളായിരുന്നു രഞ്ജൻ സോധി. എന്നാൽ യോഗ്യത റൗണ്ടിൽ പതിനൊന്നാം സ്ഥാനത്ത്‌ എത്താനേ സോധിക്ക് കഴിഞ്ഞുള്ളൂ.
## പുരസ്കാരങ്ങൾ
*അർജുന അവാർഡ്
*രാജീവ് ഗാന്ധി ഖേൽ രത്ന പുരസ്കാരം (2013)

## അവലംബം

വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:ഇന്ത്യൻ ഷൂട്ടിങ്ങ് താരങ്ങൾ
വർഗ്ഗം:രാജീവ് ഗാന്ധി ഖേൽരത്ന പുരസ്കാരം ലഭിച്ചവർ
വർഗ്ഗം:ഇന്ത്യൻ പുരുഷ ഷൂട്ടർമാർ
വർഗ്ഗം:1979-ൽ ജനിച്ചവർ
ഇവൻ എന്റെ പ്രിയ സി.ജെ.

റോസി തോമസ് തന്റെ ഭർത്താവായ സി.ജെ തോമസിന്റെ ഓർമ്മയ്ക്കായ് എഴുതിയ പുസ്തകമാണ് ***ഇവൻ എന്റെ പ്രിയ സി.ജെ.***. *ജീവിച്ചിരിക്കുന്ന ഭാര്യ മൺമറഞ്ഞുപോയ ഭർത്താവിനു നൽകുന്ന പ്രേമോപഹാരം*  എന്ന്  ഗ്രന്ഥകാരി വിശേഷിപ്പിച്ചിരിക്കുന്ന ഈ കൃതി മലയാളത്തിലെ മികച്ച ഓർമ്മപുസ്തകങ്ങളിലൊന്നായി കരുതപ്പെടുന്നു. സി.ജെ.യുടെ "ഇവനെന്റെ പ്രിയപുത്രൻ" എന്ന നാടകത്തിന്റെ പേരു പിന്തുടരുന്നതാണ് "ഇവൻ എന്റെ പ്രിയ സി.ജെ." എന്ന ഗ്രന്ഥനാമം.

ഇത് ചലച്ചിത്രമാക്കാൻ ആഗ്രഹിച്ചിരുന്നുവെന്ന് സംവിധായകൻ കെ.ജി. ജോർജ്ജ് പ്രസ്താവിച്ചിട്ടുണ്ട്. 

## പ്രസിദ്ധീകരണം
ഇത് ആദ്യം മാതൃഭൂമി ആഴ്ച്ചപ്പതിപ്പിൽ ഖണ്ഡശഃ പ്രസിദ്ധീകരിക്കപ്പെട്ടിരുന്നു. 
## അവലംബം

## പുറം കണ്ണികൾ
*ഒരു പച്ചക്കുതിരയുടെ ഓർമക്ക്‌

വർഗ്ഗം:മലയാളം ഓർമ്മപ്പുസ്തകങ്ങൾ
കീഴാളൻ

കുരീപ്പുഴ ശ്രീകുമാർ രചിച്ച കവിതാസമാഹാരമാണ് **കീഴാളൻ**. ഈ പുസ്തകത്തിന് 2011-ൽ കവിതയ്ക്കുള്ള കേരള സാഹിത്യ അക്കാദമി പുരസ്കാരം ലഭിക്കുകയുണ്ടായി . 

ഇഷ്ടമുടിക്കായൽ, അസഹ്യൻ, നടിയുടെ രാത്രി, കാണ്ടാമനുഷ്യൻ, കുചേലക്കടൽ, വെളുത്തയുടെ വീട് തുടങ്ങിയ ഇരുപത്തിനാലു കവിതകളാണ് ഇതിൽ സമാഹരിക്കപ്പെട്ടിട്ടുള്ളത്. 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളകവിതകൾ
ട്രേഡ് ഓഫ്

ഒരു ഗുണമോ സവിശേഷതയോ നഷ്ടപ്പെടുത്തിക്കൊണ്ട് മറ്റൊന്ന് നേടേണ്ടിവരുന്ന അവസ്ഥയാണ് **ട്രേഡ്-ഓഫ്** (വിട്ടുവീഴ്ച്ച). ഗുണദോഷവശങ്ങളെപ്പറ്റിയുള്ള വിശദാംശങ്ങൾ അറിഞ്ഞുകൊണ്ട് തീരുമാനമെടുക്കുന്നു എന്നാണ് സാധാരണഗതിയിൽ ഈ വാക്കുകൊണ്ട് അർത്ഥമാക്കുന്നത്. പരിണാമത്തെ സംബന്ധിച്ചും ഈ വാക്ക് ഉപയോഗിക്കാറുണ്ട്. പ്രകൃതിനിർദ്ധാരണമാണ് ഈ അവസരത്തിൽ തീരുമാനമെടുക്കുന്നത്.

വർഗ്ഗം:പരിണാമസിദ്ധാന്തം
വർഗ്ഗം:സാമ്പത്തികശാസ്ത്ര സിദ്ധാന്തങ്ങൾ
കളിയും കാര്യവും

ജെ. ലളിതാംബിക രചിച്ച ഗ്രന്ഥമാണ് **കളിയും കാര്യവും**. ഹാസ്യസാഹിത്യത്തിനുള്ള 2011-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാള ഹാസ്യസാഹിത്യം
റോസി തോമസ്

മലയാളത്തിലെ ഒരു സാഹിത്യകാരിയാണ് **റോസി തോമസ്**. നിരൂപകനായിരുന്ന എം.പി. പോളിന്റെയും മേരി പോളിന്റെയും മകളായി 1927-ൽ  ജനിച്ചു. തൃശൂരും എറണാകുളത്തുമായി സ്കൂൾ ജീവിതം പൂർത്തിയാക്കി. ഡിഗ്രി ആലുവയിലെ യു.സി. കോളേജിൽ നിന്നും പൂർത്തീകരിച്ചു. പിതാവായ എം.പി പോളിന്റെ ട്യുട്ടോറിയലിൽ അദ്ധ്യാപകനായെത്തിയ സി.ജെ. തോമസുമായ് റോസി പ്രണയത്തിലായി. എതിർപ്പുകളെ തരണം ചെയ്ത് 1951 ജനുവരി 18-ന് ഇവർ വിവാഹിതരായി. വെറും 9 വർഷം മാത്രമാണ് റോസി സി.ജെയുടെ കൂടെ ജീവിച്ചത്. റോസിയുടെ മുപ്പത്തിയൊന്നര വയസിൽ അവർ വിധവയായി. ഭർത്താവിന്റെ ഓർമ്മയ്ക്കായി എഴുതിയ *[[ഇവൻ എന്റെ പ്രിയ സി.ജെ.]]* ആണ് റോസിയുടെ ഏറ്റവും ശ്രദ്ധേയമായ രചന. 2009 ഡിസംബർ 16-ന് തന്റെ 82-മത്തെ വയസിൽ റോസി അന്തരിച്ചു. ബിനോയ്, ബീന, പോൾ എന്നിവരാണ് സിജെ-റോസി ദമ്പതികളുടെ മക്കൾ.

## പ്രധാന കൃതികൾ
**[[ഇവൻ എന്റെ പ്രിയ സി.ജെ.]]* (ഓർമ്മക്കുറിപ്പുകൾ)
**ഉറങ്ങുന്ന സിംഹം* (ഓർമ്മക്കുറിപ്പുകൾ)
**ആനി* (നോവൽ)
**ജാലകക്കാഴ്‌ച* (ഉപന്യാസങ്ങൾ)
**മലവെള്ളം*
**അമേരിക്കയിൽ ഒരു മലയാളിപ്പെണ്ണ്* (യാത്രാവിവരണം)
### വിവർത്തനങ്ങൾ
**ബൊക്കാച്ചിയോ കഥകൾ*
**ആനിമൽ ഫാം*
**സോ മെനി ഹംഗേഴ്‌സ്‌*

## അവലംബം

വർഗ്ഗം:1927-ൽ ജനിച്ചവർ
വർഗ്ഗം:  2009-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഡിസംബർ 16-ന് മരിച്ചവർ

വർഗ്ഗം:മലയാളം നോവലെഴുത്തുകാർ
വർഗ്ഗം:മലയാളത്തിലെ സ്ത്രീ എഴുത്തുകാർ
വർഗ്ഗം:മലയാളം വിവർത്തകർ
വർഗ്ഗം:കേരളത്തിന്റെ ലിംഗസമത്വചരിത്രം
അന്തർദ്ദേശീയ ജൈവഡീസൽ ദിനം

ലോകത്താദ്യമായി ഒരു ജൈവ ഉല്പന്നം ഇന്ധനമായി ഉപയോഗിച്ചതിന്റെ സ്മരണയാക്കായി എല്ലാ വർഷവും ഓഗസ്റ്റ് 10 അന്തർദ്ദേശീയ **ജൈവഡീസൽ ദിന**മായി ആചരിക്കുന്നു. 1893 ഓഗസ്റ്റ് 10-ന് ജർമ്മൻ ശാസ്ത്രജ്ഞനായ റുഡോൾഫ് ഡീസൽ നിലക്കടലയെണ്ണ ഉപയോഗിച്ചു പ്രവർത്തിക്കുന്ന ഒരു യന്ത്രം നിർമ്മിച്ചു. പെട്രോളിയം ഉല്പന്നങ്ങൾ പോലെ സസ്യ എണ്ണകൾക്കും ഒരിക്കൽ പ്രചാരം ലഭിക്കുമെന്നും അദ്ദേഹം പ്രവചിച്ചു. 

പെട്രോളിയം ഉല്പന്നങ്ങൾക്കു പകരമായി സസ്യജന്യ ഇന്ധനങ്ങളുടെ സ്രോതസ്സ് കണ്ടെത്തി അവയുടെ കൃഷി വ്യാപരിപ്പിക്കാനായാണ് ഈ ദിനാചരണം കൊണ്ട് ഉദ്ദേശിക്കുന്നത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:വിശേഷദിനങ്ങൾ
വർഗ്ഗം:ഓഗസ്റ്റ് 10
വി.കെ. മാധവൻകുട്ടി

പ്രസിദ്ധ പത്ര, മാദ്ധ്യമ പ്രവർത്തകനും എഴുത്തുകാരനുമാണ് **വി.കെ. മാധവൻകുട്ടി **. പാലക്കാട് ജില്ലയിലെ കോട്ടായിക്കടുത്ത് പരുത്തിപ്പുള്ളി ഗ്രാമത്തിൽ 1934 ജനുവരി 17-ന്‌ ജനിച്ചു. ഡൽഹി യൂനിവേഴ്‌സിറ്റിയിൽനിന്ന്‌ ധനതത്ത്വശാസ്‌ത്രത്തിൽ ബിരുദം നേടിയശേഷം 1956 മുതൽ ഡൽഹിയിൽ 'മാതൃഭൂമി'യുടെ പ്രതിനിധിയായി ജോലി ചെയ്തു. 1987-90 കാലഘട്ടത്തിൽ 'മാതൃഭൂമി' പത്രാധിപരായിരുന്നു. ‘94-ൽ മാതൃഭൂമി പത്രാധിപസ്ഥാനത്തുനിന്ന് വിരമിച്ചു. 'സൺഡേ', 'ടൈംസ്‌ ഒഫ്‌ ഇൻഡ്യ' എന്നീ പത്രങ്ങളിൽ ഇദ്ദേഹം ലേഖനങ്ങൾ എഴുതിയിരുന്നു. കേരള, കേന്ദ്ര ഗവൺമെന്റുകളുടെ ഫിലിംജൂറി അംഗമായിരുന്നു.  'ഏഷ്യാനെറ്റിൽ' ഡയറക്‌ടറായും ചീഫ്‌ കറസ്‌പോണ്ടന്റായും സേവനമനുഷ്‌ഠിച്ചിരുന്നു.

## വ്യക്തിജീവിതം
ഇദ്ദേഹത്തിന്റെ പിതാവ് വടക്കാഞ്ചേരി ഉള്ളാട്ടിൽ ഗോവിന്ദൻനായരും മാതാവ് ആയന്നൂർ വീട്ടിക്കാട്ട് ലക്ഷ്മിക്കുട്ടിഅമ്മയുമാണ്. വിവാഹിതനും രണ്ടു പെൺകുട്ടികളുടെ പിതാവുമാണ്.

## കൃതികൾ
യാത്രാവിവരണം ഉൾപ്പെടെ ഇംഗ്ലീഷിലും മലയാളത്തിലുമായി പതിനൊന്ന് കൃതികൾ.

* പത്രപ്രവർത്തനം ഒരു യാത്ര
* അപകടം എന്റെ സഹയാത്രികൻ (ആക്സിഡന്റ്, മൈ കമ്പാനിയൻ — 1975)
* വി. കെ. ക്രിഷ്ണമേനോൻ - എ ബയോഗ്രഫി (ഇംഗ്ലീഷ്)
* വി.കെ.കൃഷ്‌ണമേനോൻ (ജീവചരിത്രം) മലയാളത്തിൽ
* പത്രപ്രവർത്തനം ഒരു യാത്ര — 1978
* ഓർമ്മകളുടെ വിരുന്ന്‌ (ആത്മകഥാസ്വഭാവമുള്ള കാല്പനിക കഥ). ഇത് ദി വില്ലേജ് ബിഫോർ ടൈം എന്ന പേരിൽ ഇംഗ്ലീഷിലേയ്ക്ക് പരിഭാഷപ്പെടുത്തിയിട്ടുണ്ട്.
* ഒരു മലയാളി പത്രപ്രവർത്തകന്റെ ഓർമ്മക്കുറിപ്പുകൾ
* നിഴൽപോലെ അവൻ വീണ്ടും
* ഓർത്തുചൊല്ലാൻ
* അശ്രീകരം (നോവൽ). ഇത് ദി അൺസ്പോക്കൺ കേഴ്സ് എന്നപേരിൽ ഇംഗ്ലീഷിലേയ്ക്ക് പരിഭാഷപ്പെടുത്തിയിട്ടുണ്ട്.

## പുരസ്കാരങ്ങൾ
വി.കെ.കൃഷ്‌ണമേനോൻ (ജീവചരിത്രം) എന്ന കൃതിക്ക്‌ 1990-ൽ സോവിയറ്റ്‌ ലാൻഡ്‌ അവാർഡ്‌ ലഭിച്ചു. പത്രപ്രവർത്തനം ഒരു യാത്രയ്‌ക്ക്‌ 1991-ൽ പുത്തേഴൻ അവാർഡും 1992-ൽ കേരള സാഹിത്യ അക്കാദമി അവാർഡും  കിട്ടി.

## പുറത്തേയ്ക്കുള്ള കണ്ണികൾ
* പുഴ ബുക്ക്സ് 
* പുഴ ബുക്ക്സ് 
* പുഴ ബുക്ക്സ് 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:പത്രപ്രവർത്തകർ
വർഗ്ഗം:മലയാളം എഴുത്തുകാർ
വർഗ്ഗം:പാലക്കാട് വിക്റ്റോറിയ കോളേജിലെ പൂർവ്വ വിദ്യാർത്ഥികൾ
വർഗ്ഗം:മലയാളം പത്രപ്രവർത്തകർ
വർഗ്ഗം:1934-ൽ ജനിച്ചവർ
ജൈവോർജ്ജം

ജൈവ വസ്തുക്കളിൽ നിന്നും ലഭിക്കുന്ന ഊർജ്ജമാണ് **ജൈവോർജ്ജം** അഥവാ **ബയോ എനർജി**. സസ്യജന്തുജാലങ്ങളുടെ ശാരീകാവശിഷ്ടങ്ങൾ, വിസർജ്ജ്യവസ്തുക്കൾ, കാർഷിക-കാർഷികാനുബന്ധ മേഖലകളിലെ അവശിഷ്ടങ്ങളും അവയുടെ ഉപോല്പന്നങ്ങളും ഗാർഹികവും നാഗരികവുമായ മാലിന്യങ്ങൾ തുടങ്ങി കാർബണിന്റെ ജൈവസ്ഥിരീകരണം വഴിയുണ്ടാകുന്ന ഏതു വസ്തുക്കളിൽ നിന്നും ഊർജ്ജം ഉല്പാദിപ്പിക്കാൻ സാധിക്കും. ഇവയിൽ തന്നെ സസ്യങ്ങൾക്കും സസ്യ ഉല്പന്നങ്ങൾക്കുമാണ് പ്രാമുഖ്യം.

പ്രകാശസംശ്ലേഷണം എന്ന പ്രതിഭാസം വഴി സസ്യങ്ങൾ സൗരോർജത്തെ രാസികോർജമായി ജൈവതന്മാത്രകളിൽ ശേഖരിക്കുന്നു. സംഭരിക്കപ്പെടുന്ന ഈ ഊർജ്ജത്തെ ജ്വലനം വഴിയോ വിഘടനം വഴിയോ സ്വതന്ത്രമാക്കി ഉപയോഗിക്കാനുതകുന്ന രീതിയിൽ സൃഷ്ടിച്ചെടുക്കുകയാണ് ജൈവ ഊർജ ഉല്പാദനത്തിന്റെ അടിസ്ഥാന തത്ത്വം. പ്രകാശസംശ്ലേഷണത്തിലൂടെ ഉയർന്ന തന്മാത്രാഭാരമുള്ള ഹൈഡ്രോകാർബണുകൾ ഉത്പാദിപ്പിക്കുന്ന സസ്യങ്ങളെ പാരമ്പര്യ പെട്രോളിയം അധിഷ്ഠിതമായ  ഇന്ധനാവശ്യങ്ങൾക്കു പകരമായി ഉപയോഗിക്കണമെന്നു 1979-ൽ എം. കാൽവിൻ കണ്ടെത്തിയിരുന്നു.

## അവലംബം

## പുറത്തേക്കുള്ള കണ്ണികൾ
* Video: Where does bioenergy come from?
* Nordic Energy Solutions  Bioenergy Solutions from the Nordic Region
* Research about the intersection of bioenergy, agriculture, and food security by the International Food Policy Research Institute.
* Biomass Reports (Idaho National Laboratory).
* Bioenergy  (Oak Ridge National Laboratory).
* BioenergyWiki  (BioenergyWiki was developed in cooperation with the CURES network and an international Steering Committee. It is currently being hosted by the National Wildlife Federation with support from the Rockefeller Brothers Fund, the Biomass Coordinating Council of the American Council on Renewable Energy (ACORE), the Heinrich Boell Foundation, Dynamotive Energy Systems Corporation, Renew the Earth, and the Worldwatch Institute.)
* Biomass (US Department of Energys Office of Energy Efficiency and Renewable Energy).
* Bioenergy in India (India's first Bioenergy Center at the prestigious IITs)
* Global Change Biology Bioenergy (GCB Bioenergy is a journal promoting understanding of the interface between biological sciences and the production of fuels directly from plants, algae and waste.)
* http://www.kardagrotech.com  Bioenergy plant in multiple countries

വർഗ്ഗം:ഊർജ്ജം
പി.സി. വിഷ്ണുനാഥ്

2020 മുതൽ കെ.പി.സി.സിയുടെ വൈസ് പ്രസിഡൻറും കുണ്ടറയിൽ നിന്നുള്ള നിയമസഭാംഗവും, യൂത്ത് കോൺഗ്രസിൻ്റെ മുൻ സംസ്ഥാന പ്രസിഡൻറുമായിരുന്ന കേരളത്തിൽ നിന്നുള്ള കോൺഗ്രസിൻ്റെ യുവനേതാവാണ്
**പി.സി.വിഷ്ണുനാഥ്** (ജനനം: 30 മാർച്ച് 1978)

## ജീവിതരേഖ
കൊല്ലം ജില്ലയിലെ മാവടിയിൽ ചെല്ലപ്പൻ പിള്ളയുടേയും ലീലയുടേയും മകനായി 1978 മാർച്ച് 30ന് ജനിച്ചു. ബി.കോം.എൽ.എൽ.ബിയാണ് വിദ്യാഭ്യാസ യോഗ്യത. പ്രാഥമിക വിദ്യാഭ്യാസത്തിനു ശേഷം ശാസ്താംകോട്ട ഡി.ബി. കോളേജിൽ നിന്ന് ബിരുദം നേടി.

## രാഷ്ട്രീയ ജീവിതം

കേരളത്തിലെ
കോൺഗ്രസ് പാർട്ടിയുടെ യുവനേതാവാണ്. പി.സി. വിഷ്ണുനാഥ് 2006 മുതൽ 2016 വരെ കേരളനിയമസഭയിലെ അംഗവുമായിരുന്നു. കോൺഗ്രസ്സിന്റെ വിദ്യാർത്ഥിപ്രസ്ഥാനമായ കെ.എസ്.യുവിലൂടെ രാഷ്ട്രീയരംഗത്തെത്തിയത്.

**പ്രധാന പദവികൾ**

* 1993 : കെ.എസ്.യുവിൻ്റെ യൂണിറ്റ് സെക്രട്ടറി, ഡി.ബി.കോളേജ്, ശാസ്താംകോട്ട
* 1997 : സെക്രട്ടറി, ആർട്ട്സ് ക്ലബ്, ഡി.ബി.കോളേജ്, ശാസ്താംകോട്ട
* 2001-2002 : കേരള യൂണിവേഴ്സിറ്റി സെനറ്റ് മെമ്പർ
* 2002-2006 : കെ.എസ്.യു സംസ്ഥാന പ്രസിഡൻറ്
* 2006-2011, 2011-2016 : നിയമസഭാംഗം, ചെങ്ങന്നൂർ
* 2010-2013 : സംസ്ഥാന പ്രസിഡൻറ്, യൂത്ത് കോൺഗ്രസ്
* 2014 : കെ.പി.സി.സി. ജനറൽ സെക്രട്ടറി
* 2017 : എ.ഐ.സി.സി. സെക്രട്ടറി
* 2020 : കെ.പി.സി.സി. വൈസ് പ്രസിഡൻറ്
* 2021 : നിയമസഭാംഗം, കുണ്ടറ.

## തിരഞ്ഞെടുപ്പുകൾ

## അവലംബം

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:1978-ൽ ജനിച്ചവർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
മഹാനായ അന്ത്യോക്കസ് III

**'സെലൂസിദ് വംശത്തിലെ**' (ബി.സി. 312-64)  പ്രസിദ്ധനായ രാജാവായിരുന്നു **അന്ത്യോക്കസ് III** (ബി.സി. 242-187) .മഹാനായ അന്ത്യോക്കസ് (ഭ.കാ. 223-187) എന്ന പേരിൽ ഇദ്ദേഹം ചരിത്രത്തിൽ അറിയപ്പെടുന്നു. അന്ത്യോക്കസ് II-ആമന്റെ അനന്തരവനായിരുന്നു ഇദ്ദേഹം. മൊളോൺ (Molon) അക്കേയസ് (Achaeus) എന്നിവരുടെ ആക്രമണങ്ങളെ ഇദ്ദേഹം ചെറുത്തുനിന്നു. എങ്കിലും റാഫിയയിൽവച്ച് ഈജിപ്ഷ്യൻ സൈന്യം ഇദ്ദേഹത്തെ തോല്പിച്ചു (217).

## നിരന്തര യുദ്ധം

ബി.സി. 212 മുതൽ 205 വരെ അന്ത്യോക്കസ് III പാർത്തിയൻമാർ, ബാക്ട്രിയൻമാർ എന്നിവരുമായി നിരന്തരം യുദ്ധത്തിലേർപ്പെട്ടു. തന്നെ മുൻപ് തോല്പിച്ച (217) ഈജിപ്തുകാരോട് പ്രതികാരം ചെയ്യാൻ അന്ത്യോക്കസ് III തീരുമാനിച്ചു. വമ്പിച്ച സൈന്യവുമായി 198-ൽ അദ്ദേഹം ഈജിപ്ഷ്യൻ സൈന്യത്തോടേറ്റുമുട്ടി; അവരെ തോല്പിച്ചു. പലസ്തീൻ, കൊയിലെ-സിറിയ എന്നീ രാജ്യങ്ങൾ സെലൂസിദ് സാമ്രാജ്യത്തോട് കൂട്ടിച്ചേർത്തു. ഇതോടുകൂടി നഷ്ടപ്പെട്ട സെലൂസിദ് സാമ്രാജ്യഭാഗങ്ങൾ മുഴുവൻ ഇദ്ദേഹം തിരിച്ചുപിടിച്ചു. വിശ്രുതനായിരുന്ന ഹാനിബാൾ (247-183) ഇദ്ദേഹത്തിന്റെ കീഴിൽ അഭയാർഥിയായി കഴിച്ചുകൂട്ടിയിട്ടുണ്ട്. 192-ൽ അന്ത്യോക്കസ് III-ആമൻ വീണ്ടും ആക്രമണം ആരംഭിച്ചു. ഈറ്റോലിയൻ ലീഗി(Aetolian League)ന്റെ ക്ഷണപ്രകാരം ഇദ്ദേഹം ഗ്രീസിൽ കൂടി റോമിന്ന് അഭിമുഖമായി നീങ്ങി. റോമാക്കാർ പിൻവാങ്ങാൻ അഭ്യർഥിച്ചെങ്കിലും അന്ത്യോക്കസ് III-ആമൻ അതു വകവയ്ക്കാതെ മുന്നോട്ടു നീങ്ങി. തത്ഫലമായി റോമൻ സൈന്യം അന്ത്യോക്കസ് III-ആമനെ തെർമോപെലെ യുദ്ധത്തിൽ തോല്പിച്ചു. അടുത്ത വർഷം തന്നെ റോമൻ സൈന്യമേധാവിയായിരുന്ന എൽസിപ്പിയോ ഏഷ്യാമൈനറിലെ മഗ്നീഷ്യയിൽവച്ച് വീണ്ടും അന്ത്യോക്കസിനെ പരാജയപ്പെടുത്തി. ഈ രണ്ടു പരാജയങ്ങളെ തുടർന്ന് അന്ത്യോക്കസ് സന്ധിക്കപേക്ഷിച്ചു. സന്ധിവ്യവസ്ഥപ്രകാരം ഇദ്ദേഹത്തിന് തന്റെ സൈന്യവും ടോറസിന് പടിഞ്ഞാറുള്ള ഭാഗവും നഷ്ടപ്പെട്ടു. റോമാക്കാർക്ക് നഷ്ടപരിഹാരം കൊടുക്കാൻ ഇദ്ദേഹം എലിമെയിസ് ക്ഷേത്രം കൊള്ളയടിച്ചു. ഈ അവസരത്തിൽ (ബി.സി. 187) അന്ത്യോക്കസ് വധിക്കപ്പെട്ടു. സെലൂസിദ് വംശത്തിന്റെ സുവർണകാലവും അധഃപതനത്തിന്റെ ആരംഭവും ഇദ്ദേഹത്തിന്റെ കാലത്തായിരുന്നു.

## അവലംബം

## പുറത്തേക്കുള്ള കണ്ണികൾ
*http://www.livius.org/am-ao/antiochus/antiochus_iii.html 
*http://www.jewishencyclopedia.com/articles/1588-antiochus-iii-the-great
*http://www.infoplease.com/ce6/people/A0804253.html

വർഗ്ഗം:രാജവംശങ്ങൾ
അന്ത്യോക്കസ് IV എപ്പിഫനസ്

175 മുതൽ 163 വരെ അന്ത്യോക്കസ് IV-ആമൻ സെലൂസിദ് രാജ്യം ഭരിച്ചു. ഇദ്ദേഹത്തിനും ഈജിപ്തുകാരുമായി നിരന്തരം യുദ്ധത്തിലേർപ്പെടേണ്ടിവന്നു (171-168). ഈ യുദ്ധംമൂലം പലസ്തീനും കൊയിലെ-സിറിയയും തിരിച്ചുപിടിക്കാൻ അന്ത്യോക്കസ് IV-ആമന് കഴിഞ്ഞു. അലക്സാൻഡ്രിയ പിടിച്ചെടുക്കാനുള്ള ശ്രമം റോമാക്കാരിടപെട്ട് വിഫലമാക്കി. ജൂതരിൽ ഗ്രീക്കുസംസ്കാരം അടിച്ചേല്പിക്കാൻ ഇദ്ദേഹം തീവ്രയത്നം നടത്തി. ഈ സംരംഭത്തിൽ നിരവധി ജൂതരെ കൂട്ടക്കൊല ചെയ്യേണ്ടിവന്നു. ഈ കൂട്ടക്കൊലയാണ് മക്കാബിയൻലഹള(Maccabaen revolt)യ്ക്ക് കാരണമായത്. 163-ൽ പേർഷ്യൻ ആക്രമണത്തിന് തയ്യാറെടുത്തുകൊണ്ടിരിക്കുമ്പോൾ ഇദ്ദേഹം നിര്യാതനായി.

## സെലൂസിദ് വംശത്തിന്റെ ചരിത്രം

അന്ത്യോക്കസ് IV-ആമന്റെ മകനായ അന്ത്യോക്കസ് V അന്ത്യോക്കസ്യുപേറ്റർ എന്ന പേരിൽ ബി.സി. 163 മുതൽ 162 വരെ സെലൂസിദ് രാജ്യം ഭരിച്ചു. ഇദ്ദേഹത്തെ തുടർന്ന് അന്ത്യോക്കസ് VI-ആമൻ 145 മുതൽ 142 വരെ നാടു ഭരിച്ചു. അന്ത്യോക്കസ് എപ്പിഫെനസ്ഡയോണിസസ് എന്നാണ് യഥാർഥനാമം. അനന്തരം അന്ത്യോക്കസ് VII-ആമൻ 138 മുതൽ 129 വരെ സെല്യൂസിദ് രാജ്യം ഭരിച്ചു. ബി.സി. 133-ൽ ജറുസലേം തീവച്ചു നശിപ്പിച്ചത് ഇദ്ദേഹമാണ്. 123 മുതൽ 121 വരെ മാതാവായ ക്ലിയോപാട്രയുടെ സഹായത്തോടെ അന്ത്യോക്കസ് VIII-ആമൻ സെലൂസിദ് രാജ്യം ഭരിച്ചു. 121 മുതൽ 115 വരെ ഇദ്ദേഹം, സ്വതന്ത്രമായി രാജ്യഭരണം നടത്തി. അന്ത്യോക്കസ് IX-ആമൻ 95-ൽ അന്തരിച്ചു. 95 മുതൽ 93 വരെ രണ്ടുവർഷം അന്ത്യോക്കസ് X-ആമന് ഭരിക്കാൻ കഴിഞ്ഞു. എന്നാൽ അന്ത്യോക്കസ് VIII-ആമന്റെ മകനായ അന്ത്യോക്കസ് XI-ആമന് കുറച്ചു ദിവസം മാത്രമേ ഭരിക്കാൻ കഴിഞ്ഞുള്ളു. ഇദ്ദേഹത്തിന്റെ സഹോദരനായിരുന്നു അന്ത്യോക്കസ് XII. അന്ത്യോക്കസ് X-ആമന്റെ മകനായ അന്ത്യോക്കസ് XIII-ആമൻ 69-ൽ രാജാവായി. പോംപി 65-ൽ ഇദ്ദേഹത്തെ തോല്പിച്ചു വധിച്ചു. ഇതോടുകൂടി സെലൂസിദ് വംശവും അവസാനിച്ചു. 

## പുറത്തേക്കുള്ള കണ്ണികൾ
* http://jewishencyclopedia.com/articles/1589-antiochus-iv-epiphanes
* http://www.prophecyforum.com/antiochus.html
* http://www.britannica.com/EBchecked/topic/28380/Antiochus-IV-Epiphanes

വർഗ്ഗം:ജീവചരിത്രം
വർഗ്ഗം:ബി.സി. 215-ൽ ജനിച്ചവർ
വർഗ്ഗം:ബി.സി. 164-ൽ  മരിച്ചവർ
വർഗ്ഗം:ക്രിസ്തുവിനു മുൻപ് ജനിച്ചവർ
വർഗ്ഗം:രാജാക്കന്മാർ
കവിത

ഗദ്യവും പദ്യവും എന്നീ രണ്ടു  സാഹിത്യരൂപങ്ങളുള്ളതിൽ പദ്യരൂപത്തിനെ കവിത എന്നു പറയുന്നു.കവി ശബ്ദത്തിൽ നിന്ന് വ്യുല്പന്നമായ ഭാവനാമമാണു കവിത.   .കവി സൃഷ്ടിയുടെ ഗുണ ധർമം മാത്രമാണ് കവിത.  ഗാനരൂപത്തിൽ അവതരിപ്പിക്കാവുന്ന ശബ്ദാലങ്കാരവും വൃത്താലങ്കാരവും അർത്ഥാലങ്കാരവും യോജിച്ചു നില്ക്കുന്ന ആശയാവിഷ്കാരമാണു  **കവിത** അഥവാ **കാവ്യം.** 

"Poetry is the spontaneous overflow of powerful emotions".

"അനർഗളമായ വികാരത്തിൻറെ കുത്തൊഴുക്കാണ് കവിത". 

## പൗരസ്ത്യ സാഹിത്യത്തിൽ
കവിയുടെ കർമ്മമാണ് കാവ്യം.  കാവ്യത്തെ ഗദ്യം, പദ്യം, മിശ്രം എന്നും ദൃശ്യം, ശ്രവ്യം എന്നും വിഭജിക്കാം. കവിത എന്ന പദവുമായി കാര്യമായ വ്യത്യാസമില്ല.  എന്നാൽ പൗരസ്ത്യസാഹിത്യത്തിൽ കൂടുതലും കവിത എന്ന പദത്തേക്കാൾ കാവ്യം എന്നാണ് പ്രയോഗിച്ചു കാണാറ്. നാടകത്തെയും വേണമെങ്കിൽ സാഹിത്യത്തെ തന്നെ മൊത്തത്തിൽ കാവ്യം എന്ന പദംകൊണ്ട് അർത്ഥമാക്കാം.  ഉദാഹരണം. കാവ്യനാടകം,  കാവ്യശാസ്ത്രം.

കാവ്യശാസ്ത്രം എന്നതിനു പകരം സാഹിത്യശാസ്ത്രം എന്നും പ്രയോഗിക്കാറുണ്ട്.  ശബ്ദാർത്ഥങ്ങൾ സമഞ്ജസമായി സമ്മേളിക്കുന്നതാണ്  സാഹിത്യം. 

ശബ്ദാർഥൗ സഹിതൗ കാവ്യം- എന്നാണ് ഭാമഹൻ കാവ്യത്തെ നിർവ്വചിച്ചത്.  കാവ്യശബ്ദത്തിന്റെ പര്യായമായാണ് സാഹിത്യം എന്ന വാക്ക് ഉപയോഗിച്ചത്
സാർഥകശബ്ദങ്ങൾകൊണ്ട് രചിക്കുന്ന ഒരു കലാശിൽപ്പമായതുകൊണ്ട് ശബ്ദവും അർത്ഥവും മനോഞ്ജമായി സമ്മേളിക്കുന്നതാണ് കാവ്യമെന്ന് ഭാമഹൻ പറയുന്നു

 എന്ന് രസഗംഗാധരത്തിൽ ജഗന്നാഥ പണ്ഡിതൻ കവിതയെ നിർവ്വചിക്കുന്നു.

വികാരനിർഭരമായി ഹൃദയം നിയതമോ അനിതയതമോ ആയ് താളത്തിൽ ഭാഷയിലൂടെ ആവിഷ്കാരം കണ്ടെത്തുന്നതാണ് കാവ്യം എന്നു പറയാം.- എന്ന് വാട്ട്സ് ഡൺടൺ പ്രസ്താവിച്ചിട്ടുണ്ട്.

## അവലംബം
*ഭാരതീയ കാവ്യശാസ്ത്രം*-ഡോ. ടി ഭാസ്‌ക്കരൻ കേരള ഭാഷാ ഇൻസ്റ്റിറ്റിയൂട്ട്‌

## കൂടുതൽ വായനയ്ക്ക്
*മലയാളം കവിതകളുടെ ശേഖരം
*മലയാളം കവിതകളുടെ ശബ്ദ ശേഖരം
*മലയാള കവിത 
* ആഖ്യാന കാവ്യം
* മലയാളത്തിലെ പ്രധാന കവികൾ
* മലയാള പദ്യ സാഹിത്യ ചരിത്രം
*മലയാളത്തിലെ പ്രണയകവിതകൾ
*ലോകകവിത കവിതാപരിഭാഷകൾ 
*മലയാളം കവികളുടെ പേരും കവിതകളും

വർഗ്ഗം:കവിതകൾ
അശോകചക്ര

സമാധാന കാലഘട്ടങ്ങളിൽ നൽകുന്ന പരമോന്നത ഇന്ത്യൻ സൈനിക ബഹുമതിയാണ് **അശോക് ചക്ര**. യുദ്ധഭൂമിയിലല്ലാതെയുള്ള വീരതയോടും, ആത്മത്യാഗത്തോടും കൂടിയുള്ള അർപ്പണത്തിനു നൽകുന്ന പരമോന്നത ബഹുമതിയാണിത്. യുദ്ധ സമയത്തുനൽകുന്ന പരം വീര ചക്രക്ക് തത്തുല്യമായ ബഹുമതിയാണിത്. ഈ ബഹുമതി സായുധസേനയിൽ അംഗമായുള്ളവർക്കും, അംഗമല്ലാത്തവർക്കും നൽകുന്നു, ചിലപ്പോൾ മരണശേഷവും ഇത് നൽകുന്നു. 

ഫ്ളൈറ്റ് ലഫ്റ്റനന്റ് സുഹാസ് ബിശ്വാസിനാണ്‌ ആദ്യമായി ഈ ബഹുമതി ലഭിച്ചത്.
## അശോക ചക്ര ലഭിച്ച സൈനികർ

## പുറത്തേക്കുള്ള കണ്ണികൾ

വർഗ്ഗം:അശോക് ചക്ര
വർഗ്ഗം:ഇന്ത്യയിലെ സൈനിക ബഹുമതികൾ
കാവ്യപ്രയോജനം

കാവ്യം കീർത്തിയും ധനവും നേടിത്തരുന്നു. ലോകവ്യവഹാരജ്ഞാനം കവിത വഴി ലഭിക്കുന്നു.  അത് അമംഗളങ്ങളെ നശിപ്പിക്കുന്നു. പരമമായ് നിർവൃതി ആസ്വാദനത്തിൽ നിന്നു ലഭിക്കുന്നു. കാന്തയെപ്പോലെ അഭിരമിച്ച് ഉപദേശം നല്കാനും കവിതയ്ക്കു കഴിയുന്നു.  ഇവയിൽ കീർത്തിയും ധനവും കവിക്കും ലോകവ്യവഹാരജ്ഞാനവും ഉപദേശവും അമംഗളനാളവും നിർവൃതിയും സഹൃദയനും കവിക്കും ഒരുപോലെ ലഭിക്കുന്നു

## അവലംബം

*
സോഴ്സ് കോഡ്

2011ൽ ഇറങ്ങിയ ഒരു അമേരിക്കൻ ശാസ്ത്ര-ഭാവനാ ചലച്ചിത്രമാണ് **സോഴ്സ് കോഡ്**. ഡങ്കൻ ജോൺസ് സംവിധാനം ചെയ്ത ഈ ചലച്ചിത്രത്തിൽ ജെയ്ക്ക്ക് ഗില്ലെൻഹാൾ, മൈക്കൽ മൊണഗൻ, വേര ഫാർമിഗ, ജെഫ്രി റൈറ്റ് എന്നിവർ അഭിനയിച്ചിരിക്കുന്നു. ബെൻ റിപ്ലീ തിരക്കഥയും ക്രിസ് പി. ബേക്കൺ സംഗീതവും നിർവഹിച്ചിരിക്കുന്നു. സമ്മിറ്റ് എന്റർടെയിൻമെന്റ് വിതരണം നടത്തിയ ഈ ചലച്ചിത്രം 2011 മാർച്ച് പതിനൊന്നിന് സൗത്ത് ബൈ സൗത്തെസ്റ്റിലാണ് പുറത്തിറക്കിയത്. പിന്നീട് ഏപ്രിൽ ഒന്നിന് വടക്കേ അമേരിക്കയിലും യൂറോപ്പിലും പ്രദർശനത്തിനെത്തി.

മികച്ച ചലച്ചിത്രമെന്ന് നിരൂപകർ വിലയിരുത്തിയ ചലച്ചിത്രം ലോകമൊട്ടാകെ 147 ദശലക്ഷം ഡോളർ നേടി.

## കഥാസംഗ്രഹം
സൈന്യത്തിലെ ഹെലികോപ്റ്റർ പൈലറ്റാണ് കോൾട്ടർ സ്റ്റീവൻസ്. നിരവധി അസാധാരണ സംഭവങ്ങൾക്ക് സാക്ഷിയാകുന്ന സ്റ്റീവൻസിനെ വ്യോമസേനാ ക്യാപ്റ്റനായ കോളീൻ ഗുഡ്വിൻ സംഭവസ്ഥിതി പറഞ്ഞു മനസ്സിലാക്കുന്നു. ഡോ. റട്ൾഡ്ജിന്റെ സോഴ്സ് കോഡ് എന്ന യന്ത്രത്തിലായിരുന്നു കോൾട്ടർ സ്റ്റീവൻസ്. ഇതിനെത്തുടർന്ന് ഒരു ട്രെയിൻ സ്ഫോടനത്തെ തടയാൻ സ്റ്റീവൻസ് ശ്രമിക്കുന്നതും തുടർന്നുള്ള സംഭവവികാസങ്ങളുമാണ് ഈ ചലച്ചിത്രം.

## അഭിനേതാക്കൾ
* ക്യാപ്റ്റൻ കോൾട്ടർ സ്റ്റീവൻസ് ആയി ജെയ്ക് ഗില്ലെൻഹാൾ
* ക്രിസ്റ്റീന വാറെൻ ആയി മിച്ചെലെ മൊണഗൻ
* ക്യാപ്റ്റൻ കോളീൻ ഗുഡ്വിൻ ആയി വേര ഫെർമിഗ
* ഡോ. റട്ൾഡ്ജ് ആയി ജെഫ്രി റൈറ്റ്
* മാക്സ് ഡിനോഫ് ആയി റസൽ പീറ്റേഴ്സ്
* ഹസ്മിയായി കാസ് അൻവർ
* ഡെറെക് ഫ്രോസ്റ്റ് ആയി മൈക്കൽ ആർഡെൻ
* ഡൊണാൾഡ് സ്റ്റീവെൻസ് ആയി സ്കോട്ട് ബാക്യുള 
* സീൻ ഫെസ്ട്രസ് ആയി ഫെഡെറിക് ഡി ഗ്രാൻഡ്പ്രി 

## അവലംബം

## പുറത്തേക്കുള്ള കണ്ണികൾ
* 
* 
* സോഴ്സ് കോഡ് മെറ്റാക്രിട്ടിക്കിൽ
* 

വർഗ്ഗം:അമേരിക്കൻ ചലച്ചിത്രങ്ങൾ
രാജശേഖരൻ

ഒമ്പത്, പത്ത് നൂറ്റാണ്ടുകളിൽ ഇന്ത്യയിൽ ജീവിച്ചിരുന്ന ദാർശനികനും നിരൂപകനും നാടകകൃത്തുമായിരുന്നു **രാജശേഖരൻ**. ഗുർജര പ്രതിഹാരരുടെ കൊട്ടാര കവിയായിരുന്നു അദ്ദേഹം. കാവ്യമീമാംസ എന്ന കൃതിയുടെ കർത്താവാണ്. യായാവരീയൻ എന്നാണ് രാജശേഖരൻ സ്വകൃതിയായ കാവ്യമീമാംസയിൽ പറയുന്നത്. അദ്ദേഹത്തിൻറെ അച്ഛൻ ദർടുഹനും, അമ്മ ശീലാവതിയും, ഭാര്യ അവന്തിസുന്ദരിയുമായിരുന്നു. കനൗജിലെ രാജാവായിരുന്ന മഹേന്ദ്രപാലന്റെ (ഏ ഡി 903-907) ഉപാധ്യായനായിരുന്നു. ഏ 880-920 ആണ് രാജശേഖരന്റെ കാലം എന്നു കരുതുന്നു. സർവ്വോന്മുഖ പാണ്ഡിത്യം പ്രാകശിപ്പിച്ചിരുന്ന ഇദ്ദേഹം സരസനും പ്രകൃതിനിരീക്ഷകനുമായിരുന്നു.

കർപ്പൂരമഞ്ജരി, ഹരവിലാസം, ബാലരാമായണം, ബാലമഹാഭാരതം, വിദ്ധസാലഭഞ്ജിക എന്നിവയാണ് രാജശേഖരന്റെ മറ്റു കൃതികൾ.
## കൃതികൾ
കവി രാജശേഖരന്റേതാണെന്ന് ആരോപിക്കപ്പെടുന്ന കൃതികളിൽ ഇവ ഉൾപ്പെടുന്നു:
* *Viddhaśālabhañjikā*
* *Bālabhārata*
* *Karpūramañjarī*
* *Bālarāmāyaṇa*
* *Kavyamimamsa*

## അവലംബം

 

വർഗ്ഗം:ഇന്ത്യൻ നാടകകൃത്തുക്കൾ
ലോജിക് ഗേറ്റ്

ബൂളിയൻ ഫങ്ഷൻ പ്രയോഗത്തിൽവരുത്തുന്ന ഭൗതികഉപകരണമാണ് **യുക്തികവാടം(ലോജിക് ഗേറ്റ്**). ഒന്നോ അതിലധികമോ ലോജിക് നിവേശങ്ങൾക്ക് (ഇൻപുട്ട്) അനുസൃതമായി, ഒരു യുക്തി നിർഗമ (ഔട്ട്പുട്ട്) ഉത്തരം നിർണ്ണയിക്കാൻ കഴിവുള്ളവയാണിവ. ആദ്യകാലങ്ങളിൽ പ്രയോഗത്തിൽവരുത്തിയിരുന്നത് ഡയോഡ്, ട്രാൻസിസ്റ്റർ തുടങ്ങിയവയുടെ സ്വിച്ചായുള്ള സ്വഭാവമുപയോഗിച്ചായിരുന്നു, എന്നാൽ ഈ രീതിയിൽ മാത്രമല്ല, ഇവ വിദ്യുത്കാന്തിക റിലേകളോ, ദ്രാവക വാതക ലോജിക്, യാന്ത്രിക ലോജിക്, തന്മാത്രകൾ ഉപയോഗിച്ചോ നിർണ്ണയിക്കാം. എല്ലാത്തരം ബൂളിയൻ ഫങ്ഷനുകളും ഒന്നിലധികം കവാടങ്ങളെ സന്നിവേശത്താൽ സാധ്യമാക്കാം. 

## സങ്കീർണ്ണമായ പ്രവൃത്തി
സങ്കീർണ്ണമായ പ്രവൃത്തികൾ ഒരുകൂട്ടം യുക്തികവാടങ്ങൾ ഉപയോഗിച്ച് ചെയ്യുവാൻ സാധിക്കണമെന്നില്ല. എന്നാൽ വളരെയധികം യുക്തികവാടങ്ങൾ ഉപയോഗിച്ച് സാധ്യമാക്കാം. മൾട്ടിപ്ലക്സർ, രെജിസ്റ്റർ, എ.എൽ.യു, കമ്പ്യൂട്ടർ മെമ്മറി തുടങ്ങി ഒരു മൈക്രോപ്രൊസസ്സർ വരെ കവാടങ്ങളുടെ സന്നിവേശത്താൽ ഉണ്ടാക്കാം, ഇവ സങ്കീർണ്ണമായ പ്രവൃത്തികൾ ചെയ്യുവാൻ ഉതകുന്നവയാണ്. ഒരു മൈക്രോപ്രൊസസ്സർ നൂറ് ദശലക്ഷത്തിലധികം കവാടങ്ങൾ ഉപയോഗിച്ചാണ് നിർമ്മിച്ചിരിക്കുന്നത്. 

## അടിസ്ഥാന യുക്തികവാടങ്ങൾ
ആന്റ്(AND), ഓർ(OR), നോട്ട്(NOT) എന്നിവയാണ്.

## സൂചകങ്ങൾ

## പുറത്തേക്കുള്ള കണ്ണികൾ

വർഗ്ഗം:ലോജിക് ഗേറ്റുകൾ
അന്ത്യോക്യാ (വിവക്ഷ)

ബി.സി. 312-64 കാലഘട്ടത്തിലെ സെലൂസിദ് വംശത്തിലെ രാജാക്കന്മാർ ഈ പേരിലറിയപ്പെടുന്നു.

*അന്ത്യോക്യാ I സോട്ടർ
*അന്ത്യോക്കസ് II തിയോസ്
*മഹാനായ അന്ത്യോക്കസ് III
*അന്ത്യോക്കസ് IV എപ്പിഫനസ്
തോട്ടപ്പള്ളി സ്പിൽവേ

thumb|220px|തോട്ടപ്പള്ളി സ്പിൽവേ
ആലപ്പുഴയിൽ നിന്ന് 20 കി.മീ മാറി തോട്ടപ്പള്ളിയിൽ സ്ഥിതി ചെയ്യുന്ന സ്പിൽവേ / ചീപ്പ് ആണ് **തോട്ടപ്പള്ളി സ്പിൽവേ**. 1955ൽ പണി പൂർത്തിയാക്കിയ സ്പിൽവേയിൽ കൂടിയാണ് ദേശീയപാത 66 കടന്ന് പോകുന്നത്. 420 മീറ്റർ ആണ് ഇതിന്റെ ദൂരം.

പടിഞ്ഞാറൻ കാലവർഷത്തെ തുടർന്ന് കുട്ടനാട്ടിൽ ഉണ്ടാകുന്ന വെള്ളപ്പൊക്കത്തിൽ നിന്ന് നെൽകൃഷിയെ രക്ഷിക്കാനായാണ് ഇത് സ്ഥാപിച്ചത്. ഈ സമയത്ത് സ്പിൽവേയിലെ ഷട്ടറുകൾ ഉയർത്തി വെള്ളത്തെ അറബിക്കടലിലേക്ക് ഒഴുക്കിക്കളയുന്നു. മണിമലയാർ, അച്ചൻകോവിലാർപമ്പാനദി എന്നിവയിലൂടെ അപ്പർകുട്ടനാട‌്, ലോവർ കുട്ടനാട് പ്രദേശങ്ങളിൽ നിന്ന് അധികമായി വെള്ളം ഒഴുകുന്നതിനാണ് തോട്ടപ്പള്ളി സ്പിൽ‌വേ നിർമ്മിച്ചിരിക്കുന്നത്.

സെക്കൻഡിൽ 19,500 ക്യുബിക് മീറ്റർ വെള്ളം ഒഴുകുന്ന തരത്തിലാണ് ഇത് രൂപകൽപ്പന ചെയ്തിരിക്കുന്നത്, എന്നാൽ നിർമ്മാണത്തിനുശേഷം സെക്കൻഡിൽ 600 ക്യുബിക് മീറ്റർ വെള്ളം ഒഴിക്കാൻ കഴിയുമെന്ന് കണ്ടെത്തി. ഈ ഒഴുക്ക് കുറയാനുള്ള കാരണങ്ങൾ, മഴക്കാലത്ത് ശക്തമായ കടൽക്കാറ്റ്, കുട്ടനാടിന്റെ ജലനിരപ്പിനെ അപേക്ഷിച്ച് സമുദ്രനിരപ്പ് ഉയരുക, സ്പിൽ‌വേയുടെ പടിഞ്ഞാറൻ ഭാഗത്ത് മണൽ ബാറുകൾ രൂപീകരിക്കുക, മുൻ‌നിര കനാലിന്റെ വീതി എന്നിവ വളരെ ഇടുങ്ങിയതാണ് ഇത്രയും വെള്ളം സ്പിൽ‌വേയിലേക്ക് കൊണ്ടുപോകാൻ.

## അവലംബം


വർഗ്ഗം:ആലപ്പുഴ ജില്ല
വർഗ്ഗം:അറബിക്കടൽ
വടക്കൻ വെളിയനാട്

ആലപ്പുഴ ജില്ലയിലെ കാവാലം ഗ്രാമപഞ്ചായത്തിലുൾപ്പെടുന്ന ഒരു പ്രദേശമാണ് **വടക്കൻ വെളിയനാട്**. പഞ്ചായത്തിന്റെ 10 ആം വാർഡാണിത്. പമ്പാനദിയുടെ കൈവഴിയും ഇതോട് ചേർന്നുകിടക്കുന്ന മറ്റു ജലാശയങ്ങളും നാടിനെ ജലസമൃദ്ധവും ഫലഭൂയിഷ്ഠവുമാക്കുന്നു. പുരാതനമായ പുതുകുളങ്ങര ശ്രീ ധർമ്മശാസ്താക്ഷേത്രം ഇവിടെ സ്ഥിതി ചെയ്യുന്നു.
സഹൃദയൻ

സമാനമായ ഹൃദയമുള്ളവൻ എന്നാണ് സഹൃദ്യൻ എന്ന വാക്കിനർത്ഥം.  കവി തന്റെ ആത്മാവിഷ്‌ക്കാരം കവിതയിലുടെ നിർവ്വഹിക്കുമ്പോൾ തന്റെ ഉള്ളിൽ അനുഭവപ്പെട്ട പ്രകമ്പനം അന്യനിലും ഉളവാകണമെന്ന് ആഗ്രഹിക്കുന്നു. അല്ലെങ്കിൽ താൻ രേഖപ്പെടുത്തിയത് അനന്യനിൽ എന്ത് പ്രതികരണമുണ്ടാക്കി എന്നറിയാൻ ആഗ്രഹിക്കുന്നു.  അവിടെയാണ് സഹൃദയന്റെ ആവശ്യം.

രാജശേഖരൻ ഭാവകൻ എന്ന് സഹൃദയെനെ വിളിക്കുന്നു.  കവി സൃഷ്ടിക്കുന്നു. സഹൃദയൻ പുനസൃഷ്ടിക്കുന്നു.  

ആനന്ദവർദ്ധന്റെ അഭിപ്രായത്തിൽ രസജ്ഞതയാണ് സഹൃദയത്വത്തിന്റെ മൗലികസ്വഭാവം.  കവിയുടെ രചനയിലേക്ക് ആണ്ടിറങ്ങി അതിന്റെ സാരാംശം ഉൾക്കൊള്ളാനുള്ള കഴിവാണിത്.  
ബുദ്ധി നൈർമല്യവും വർണനീയ തൻമയീഭാവയോഗ്യതയുമാണ് സഹൃദയ ധർമ്മങ്ങളിൽ പ്രധാനമായി അഭിനവഗുപ്തൻ കരുതുന്നത്. 
'വിമലപ്രതിഭാനശാലിഹൃദയൻ' എന്ന് സഹൃദയനെ അഭിനവഗുപ്തൻ നിർവ്വചിക്കുന്നു

  രാജശേഖരൻ  സഹൃദയനെ നാലായി തിരിക്കുന്നു.
## 1. അരോചകികൾ

ഇവർ വിവേകശാലികളാണ്.

## 2. സതൃണാഭ്യവഹാരികൾ
അടയോടുകൂടി ഇലയും തിന്നുന്ന തരക്കാരാണിവർ. വിവേകമില്ലാത്തവരാണിവർ.

## 3. മത്സരികൾ

ഗുണങ്ങൾ കണ്ടാലും കണ്ടില്ലെന്നു നടിക്കന്നവരാണിവർ.

## 4. തത്ത്വാഭിനിവേശികൾ

ഇവർ ആയിരത്തിൽ ഒന്നോ രണ്ടോ ഉണ്ടാവൂ.  അവർക്ക് കാവ്യധർമ്മം നന്നായി അറിയാം. അവർ ശബ്ദാർത്ഥങ്ങളെ വിവേചിച്ചറിയുന്നു.  സൂക്തികൾ കൊണ്ട് സന്തോഷിക്കുന്നു.  രസാമൃതം നന്നായി നുണയുന്നു. താത്പര്യമുദ്ര അന്വേഷിക്കുന്നു. നല്ലവണ്ണം വിവേചിച്ച് ഗുണം അറിയുന്നവരുടെ അഭാവത്താൽ തളരുമ്പോൾ പുണ്യശാലികളായ ചില കവികൾക്ക് ചിലപ്പോൾ മാത്രമേ കവിശ്രമം അറിയാവുന്ന ഇത്തരം ആളുകളെ കിട്ടാറുളളു.

## അവലംബം

ഭാരതീയ കാവ്യശാസ്ത്രം-ഡോ. ടി ഭാസ്‌ക്കരൻ കേരളഭാഷാ ഇൻസ്റ്റിറ്റിയൂട്ട്
ഗബൂൺ അണലി

സബ് സഹാറൻ ആഫ്രിക്കൻ പുൽപ്രദേശങ്ങളിലും മഴക്കാടുകളിലും കാണപ്പെടുന്ന വിഷമുള്ള അണലി ജനുസ്സാണ് **ഗബൂൺ അണലി** അഥവാ ഗബൂൺ വൈപ്പർ (ശാസ്ത്രനാമം: ബിറ്റിസ് ഗബോണിക്ക)  ഇത് ബിറ്റിസ് ജനുസ്സിലെ ഏറ്റവും വലിയ പാമ്പും  ഏറ്റവും ഭാരമുള്ള അണലിപ്പാമ്പും  ഏറ്റവും നീളമുള്ള വിഷപ്പല്ലുള്ള പാമ്പും (രണ്ടിഞ്ചുവരെ നീളം)  
ഒറ്റക്കടിയിൽ ഏറ്റവുമധികം വിഷം ഇരയുടെ ശരീരത്തിലേക്ക് കുത്തിവെയ്ക്കുന്ന പാമ്പും ഇവയാണ്..

## വിവരണം

ഇവയ്ക്ക് സാധാരണയായി 125–155 സെന്റിമീറ്റർ (4 മുതൽ 5 അടി വരെ) നീളം കാണപ്പെടുന്നു. ചില വിവരണങ്ങളിൽ  മൊത്തം നീളം 80–130 സെന്റിമീറ്റർ (32.0 മുതൽ 51.5 in )വരേയും പരമാവധി മൊത്തം നീളം 175 സെന്റിമീറ്റർ (69.3 ‍in ), ഇവ ഇനിയും വലുതായിരിക്കുമെന്ന് പറയുന്നു. 1.8 മീറ്റർ (6 അടി), അല്ലെങ്കിൽ 2 മീറ്റർ (6.5 അടി) ൽ കൂടുതൽ നീളം ഉണ്ടെന്നുള്ള റിപ്പോർട്ടുകൾ അവർ അംഗീകരിക്കുന്നു, പക്ഷേ ഇതിനെ പിന്തുണയ്ക്കുന്ന തെളിവുകൾ ഒന്നുമില്ല. മൊത്തം നീളം 1.8 മീറ്റർ(5.9 ft)  ഉള്ള ഒരു ഗബൂൺ അണലി 1973 ൽ പിടിക്കപ്പെട്ടു,  11.3 കിലോഗ്രാം ഭാരം ഉള്ളത് കണ്ടെത്തി. ആഫ്രിക്കയിലെ ഏറ്റവും ഭാരം കൂടിയ വിഷ പാമ്പാണിത്.

## വിഷം

ഈ ഇനത്തിൽ നിന്നുള്ള കടികൾ വളരെ അപൂർവമാണ്, കാരണം അവയുടെ ആക്രമണാത്മക സ്വഭാവം കാരണം അവയുടെ പരിധി മഴക്കാടുകളിൽ മാത്രമായി പരിമിതപ്പെടുത്തിയിരിക്കുന്നു. ഒരു കടിയുണ്ടാകുമ്പോൾ, അത് എല്ലായ്പ്പോഴും ഗുരുതരമായ മെഡിക്കൽ എമർജൻസി ആയി കണക്കാക്കണം. ശരാശരി വലുപ്പത്തിലുള്ള അണലിയിൽ നിന്നുള്ള  കടിയേറ്റാൽ മാരകമായേക്കാം. ഇരയുടെ ജീവൻ അല്ലെങ്കിലും ബാധിച്ച അവയവം സംരക്ഷിക്കാൻ പ്രതിവിഷം എത്രയും വേഗം നൽകണം.

അവയുടെ വിഷ ഗ്രന്ഥികൾ വളരെ വലുതായതിനാൽ,  വലിയ അളവിലുള്ള വിഷം ഉത്പാദിപ്പിക്കുന്നു.  പഫ് ആഡെർ പോലുള്ള പല ആഫ്രിക്കൻ അണലി കളിൽ നിന്ന് വ്യത്യസ്തമായി, ഗബൂൺ വൈപ്പർ ഒരു കടിയ്ക്ക് ശേഷം വീണ്ടും അപ്പോൾ തന്നെ ആക്രമണം നടത്തുന്നില്ല, ഇത് വലിയ അളവിൽ വിഷം കുത്തിവയ്ക്കാൻ സാധിക്കുന്നു ( 200-1000 മില്ലിഗ്രാം) വരെ .( 125–155 സെന്റിമീറ്റർ നീളമുള്ള അണലി‌ കൾക്ക് 200–600 മില്ലിഗ്രാം പരിധിയിലും വിഷം ഇരയുടെ ശരീരത്തിലേക്ക് കുത്തി വെയ്ക്കുന്നു.  5 മുതൽ 7 മില്ലി വരെ (450–600 മില്ലിഗ്രാം) വിഷം ഒരൊറ്റ കടിയിൽ കുത്തിവയ്ക്കാം.ചില പഠനങ്ങൾ അനുസരിച്ച് 2000മില്ലിഗ്രാം വിഷം ഇതിന്റെ വിഷസഞ്ചിയിൽ ഉള്ളതായി പറയപ്പെടുന്നു.

മനുഷ്യരിൽ, ഒരു ഗബൂൺ വൈപ്പറിൽ നിന്നുള്ള കടി വ വീക്കം, തീവ്രമായ വേദന, കഠിനമായ ആഘാതം,  എന്നിവയ്ക്ക് കാരണമാകുന്നു. മറ്റ് ലക്ഷണങ്ങളിൽ ഏകോപിപ്പിക്കാത്ത ചലനങ്ങൾ, മലമൂത്രവിസർജ്ജനം,  നാക്കിന്റെയും കണ്പോളകളുടെയും വീക്കം, മർദ്ദം, അബോധാവസ്ഥ എന്നിവ ഉൾപ്പെടാം. പെട്ടെന്നുള്ള ഹൈപ്പോടെൻഷൻ, ഹൃദയ ക്ഷതം, ഡിസ്പോണിയ എന്നിവ ഉണ്ടാകാം.

## അവലംബം


വർഗ്ഗം:അണലികൾ
റിങ്-റ്റെയ്ല്ഡ് ലീമർ

മനോഹരമായ കറുപ്പും വെളുപ്പും വളയങ്ങളുള്ള നീളമുള്ള വാലുകൊണ്ട് ശ്രദ്ധിക്കപ്പെടുന്ന ഒരു ലീമറാണ് **റിങ്-റ്റെയ്ല്ഡ് ലീമർ** (ശാസ്ത്രനാമം: *Lemur catta*). മിക്ക ലീമറുകളെയും പോലെ ഈ ലീമറും മഡഗാസ്കർ ദ്വീപിലാണ് ഇവ പൊതുവേ കാണപ്പെടുന്നത്. രാജ്യത്തിന്റെ ദേശീയമൃഗവുമാണ്. സസ്യമാംസാഹാരങ്ങൾ ഭക്ഷിക്കുന്ന റിങ്-റ്റെയ്ല്ഡ് ലീമർ പകൽമാത്രമേ സജീവമായി ഇറങ്ങിനടക്കാറുള്ളൂ.

## കുറിപ്പുകൾ

## അവലംബം

വർഗ്ഗം:വംശനാശം നേരിടുന്ന ജീവികൾ
വർഗ്ഗം:സസ്തനികൾ
വർഗ്ഗം:കാൾ ലിനേയസ് നാമകരണം ചെയ്തവ
വെള്ളക്കടുവ

ബംഗാൾ കടുവയുടെ ഒരു റിസെസ്സീവ് മ്യൂട്ടന്റ് വകഭേദമാണ് **വെള്ളക്കടുവ**. മുൻ നാട്ടുരാജ്യമായ റേവയിലേയും ആസാം, ബംഗാൾ, ബീഹാർ എന്നീ സംസ്ഥാനങ്ങളിലെയൊം വനങ്ങളിലാണ് ഇവയെ കണ്ടുതുടങ്ങിയത്. ബംഗാൾ കടുവകൾ തമ്മിൽ ഇണചേരുമ്പോൾ ഒരു വെള്ളക്കടുവ ഉണ്ടാവാൻ 15,000ത്തിൽ ഒരു സാധ്യതയാണുള്ളതെന്നു കണക്കാക്കപ്പെടുന്നു. 

ജനിക്കുമ്പോഴും അതിനുശേഷവും, വെളുത്ത ജീനില്ലാത്ത സാധാരണ കടുവകളെക്കാളും വലിപ്പമുണ്ടാവാറുണ്ട് വെള്ളക്കടുവകൾക്ക്.  കറുത്ത വരകളുള്ള ബംഗാൾ കടുവകൾ റോയൽ ബംഗാൾ അഥവാ ഇന്ത്യൻ കടുവകൾ എന്നും പൊതുവേ അറിയപ്പെടുന്നു. നിലവിൽ നൂറുകണക്കിനു വെള്ളക്കടുവകൾ പല മൃഗശാലകളിലായുണ്ട്. ഇവയിൽ ഏതാണ്ട് നൂറോളം എണ്ണം ഇന്ത്യയിലാണ്. ഇവയെ ഇണചേർക്കുന്നതിൽ മൃഗശാലകൾക്കു താത്പര്യമുള്ളതിനാൽ വെള്ളക്കടുവകളുടെ സംഖ്യ ഇന്ന് വർദ്ധിച്ചുവരുന്നു. ഇന്ത്യയിലെ നീലഗിരിയിൽ അപൂർവ ഇനം വെള്ളക്കടുവയെ കണ്ടെത്തിയതായി  പറയപ്പെടുന്നു.
## ദുരുപയോഗം
വെള്ളക്കടുവകൾക്ക് കടുത്ത ചൂടും, ശബ്ദ മലിനീകരണവും താങ്ങാനാകില്ല. പാകിസ്താനിലെ ലാഹോറിൽ തിരഞ്ഞെടുപ്പു പ്രചാരണത്തിനായി കൊടും ചൂടിൽ പ്രദർശനവസ്തുവായി കൊണ്ടുനടന്ന വെള്ളക്കടുവ കൊല്ലപ്പെടുകയാണുണ്ടായത്.

## സൈബീരിയൻ വെള്ളക്കടുവ
വെളുത്ത സൈബീരിയൻ കടുവകളെ കണ്ടതായി റിപ്പോർട്ടുകളുണ്ടെങ്കിലും ഇതുവരെ ആരും അവയൊന്നും ശാസ്ത്രീയമായി രേഖപ്പെടുത്തിയിട്ടില്ല.മൃഗശാലകളിലുള്ള സൈബീരിയൻ കടുവകൾ തമ്മിൽ പലവട്ടം ഇണചേർന്നു കുട്ടികളുണ്ടായവയിൽ ഒരിക്കൽപ്പോലും ഒരു വെള്ളക്കടുവയുണ്ടായിട്ടില്ല.സൈബീരിയൻ കടുവകളുടെ വെള്ള സന്താനങ്ങൾ ഉണ്ടായിട്ടുള്ളത് അവ ബംഗാൾ കടുവകളുമായി ഇണചേർന്നപ്പോൾ മാത്രമാണ്.  

## അവലംബം


വർഗ്ഗം:കടുവകൾ
വർഗ്ഗം:ഇന്ത്യയിലെ ജന്തുജാലം
കേരളാഹൗസ്

കേരളത്തെ പ്രതിനിധീകരിച്ച് കേരളത്തിനു പുറത്തുള്ള ഏറ്റവും പ്രധാനപ്പെട്ട ഔദ്യോഗിക കേന്ദ്രമാണ് ന്യൂഡൽഹിയിൽ സ്ഥിതി ചെയ്യുന്ന **കേരളാഹൗസ്**. രാജ്യത്തെ ഓരോ സംസ്ഥാനങ്ങൾക്കും അവരവരുടെ സംസ്ഥാനത്തെ പ്രതിനിധീകരിച്ച് തലസ്ഥാനനഗരിയിൽ ഔദ്യോഗിക വസതികളും സാംസ്കാരിക കേന്ദ്രങ്ങളും ഉണ്ട്.  ന്യൂഡൽഹിയുടെ ഹൃദയഭാഗത്ത് ജന്തർ മന്ദിർ റോഡിലെ പ്ലോട്ട് നംബർ മൂന്നിലാണ് കേരളത്തിന്റെ ഔദ്യോഗിക വസതിയായ കേരളാ ഹൗസ് സ്ഥിതി ചെയ്യുന്നത്. സർക്കാർ പ്രതിനിധികൾക്കും സർക്കാർ ശുപാർശയുമായി വരുന്നവർക്കും താമസ-ഭക്ഷണ സൗകര്യങ്ങളും ഇവിടെ ലഭിക്കും. കേരള സർക്കാരിന്റെ പൊതുഭരണ വകുപ്പിന്റെ കീഴിലാണ് കേരളാ ഹൗസ് വരുന്നത്. മുംബൈ,ചെന്നൈ എന്നിവിടങളിലെ കേരളാഹൗസുകൾ ടൂറിസം വകുപ്പിന്റെ കീഴിലാണ്. കൊൽക്കത്ത ആഗ്ര ബാംഗ്ലൂർ ജയ്പൂർ എന്നിവിടങ്ങളിൽ കേ
രള ഹൗസുകൾ നിർമ്മിക്കാൻ പദ്ധതിയുണ്ട്
കേരളാഹൗസിന്റെ പരമാധികാരി റെസിഡന്റ്റ് കമ്മീഷണർ ആണ്. ഭരണകാര്യങ്ങളിൽ അദ്ദേഹത്തെ സഹായിക്കുന്നതിനായി ഒരു അഡീഷണൽ റെസിഡന്റ്റ് കമ്മീഷണർ കൂടി ഉണ്ട്. സംസ്ഥാന സർക്കാരും കേന്ദ്രഗവണ്മെന്റും തമ്മിലുള്ള സുഗമമായ ആശയവിനിമയം നടത്തുന്നതിനും സമയബന്ധിതമായി നടപടികൾ എടുക്കന്നതിനുമായി ഒരു ലെയ്സൻ ഓഫീസും, സുപ്രീംകോടതിയുടെയും മറ്റു നാഷണൽ ട്രിബ്യൂണലുകൾ, ഫോറങ്ങൾ എന്നിവയിലെ സംസ്ഥാന സർക്കാർ കക്ഷിയായ കേസുകളുടെ സമയബന്ധിതമായ മേൽനോട്ടത്തിനായി ഒരു നിയമ വിഭാഗവും ഇവിടെ പ്രവർത്തിക്കുന്നു. ഇവ കൂടാതെ കേരള ഇൻഫർമേഷൻ വകുപ്പിന്റെ കീഴിലുള്ള ഒരു ഇൻഫർമേഷൻ ഓഫീസും ഉണ്ട്. കേരളഹൗസിലെ ഗസ്റ്റ്ഹൗസിന്റെ ചുമതല കണ്ട്രോളാർ എന്ന ഉദ്യോഗസ്ഥനിൽ നിക്ഷിപ്തമായിരിക്കന്നു. ഇദ്ദേഹത്തിന്റെ കീഴിൽ പ്രോട്ടോകോൾ വിംഗ്, ഹൗസ് കീപ്പിംഗ്,കേറ്ററിംഗ് മുതലായ പ്രവർത്തിക്കുന്നുണ്ട്. കേരള ഹൗസിന്റെ തന്നെ ഭാഗമായ കെ.ജി മാർഗിൽ സ്ഥിതിചെയ്യുന്ന ട്രാവൻകൂർ പാലസിൽ കേരളാ ടൂറിസം ഇൻഫോർമേഷൻ ഓഫീസ്, കെൽട്രോൺ, കെ എസ്സ് ഇ ബി, നോർക, എസ.ബി.ടി, മലയാളം മിഷൻ ഗ്രന്ഥശാല എന്നിവ കൂടാതെ അന്തർ സംസ്ഥാന നദീജല തർക്കങ്ങളിൽ കേരള താത്പര്യങ്ങൾ സംരക്ഷിക്കുന്നതിനായി ഒരു കാവേരി സെല്ലും പ്രവർത്തിക്കുന്നുണ്ട്.
.

## ചരിത്രം
ഡെൽഹി കേന്ദ്രീകരിച്ച് സ്ഥാവരവസ്‌തുകൈമാറ്റ കച്ചവടം (real estate business) നടത്തി വന്നിരുന്ന പഞ്ചാബി സ്വദേശി സുജൻ സിങ്  അദ്ദേഹത്തിന്റെ ഔദ്യോഗികവസതി ആയി പണികഴിപ്പിച്ചതായിരുന്നു ഈ മന്ദിരം. 1911-ൽ ബ്രിട്ടീഷ് ഇന്ത്യയുടെ തലസ്ഥാന നഗരിയായി ഡൽഹിയെ പ്രഖ്യാപിച്ചപ്പോൾ സുജൻ സിങും അദ്ദേഹത്തിനടെ മകൻ ശോഭാ സിങും  ന്യൂഡൽഹിയിലെ നിർമ്മാണ പ്രവർത്തനങ്ങളുടെ പ്രധാന കരാറുകാരായി മാറി.  1911-ൽ ഈ കെട്ടിടത്തിന്റെ പ്രധാനപണികൾ പൂർത്തീകരിച്ചിരുന്നു. 'വൈകുണ്ഠം' എന്ന പേരിലാണ് ഇത് അക്കാലത്ത് അറിയപ്പെട്ടിരുന്നത്. അക്കാലത്തെ ഒരു പ്രധാന അതിരടയാളമായിരുന്നു (landmark) ഈ കെട്ടിടം. 1920-ൽ അന്നത്തെ കൊച്ചിരാജാവായിരുന്ന രാജാ രാമവർമ്മ മഹാരാജാവ്  ഈ കെട്ടിടം ശോഭാസിങിൽ നിന്നും വാങ്ങിച്ചു പുതുക്കിപണിതു. മഹാരാജാവ് ന്യൂഡൽഹി സന്ദർശിക്കുമ്പോൾ താമസിക്കാനുള്ള താവളമായി ഇതു മാറി. ഇന്ത്യയ്ക്ക് സ്വാതന്ത്ര്യം ലഭിച്ചപ്പോൾ കൊച്ചി രാജ്യം ഇന്ത്യൻ യൂണിയനിൽ ലയിച്ചതോടെ വൈകുണ്ഠം എന്ന ഈ കെട്ടിടം കേരളസംസ്ഥാനത്തിന്റെ സ്വത്തായി മാറുകയും കേരളാ ഹൗസ് എന്ന പേരു വരികയും ചെയ്തു.

വർഗ്ഗം:ഡെൽഹിയിലെ കെട്ടിടങ്ങളും നിർമ്മിതികളും
പോളിസൾഫൈഡ് ഇലാസ്റ്റോമർ

എഥിലീൻ ഡൈഹാലൈഡും സോഡിയം പോളിസൾഫൈഡുമായുളള രാസപ്രക്രിയയിലൂടെ ഇലാസ്തികതയുളള പദാർത്ഥങ്ങൾ ഉണ്ടാക്കാം എന്ന കണ്ടുപിടിത്തമാണ്   **പോളിസൾഫൈഡ് ഇലാസ്റ്റോമറുകൾ** എന്ന കൃത്രിമറബ്ബറുകൾക്ക് രൂപം നല്കിയത്.
 

### രാസപ്രക്രിയ
അടിസ്ഥാന രാസപ്രക്രിയ വളരെ ലളിതമാണ്.സൾഫറടങ്ങിയ സോഡിയം ഹൈഡ്രോക്സൈഡ് ലായനിയിൽ  ആവശ്യാനുസരണം  ഡൈഹാലൈഡ് ചേർക്കണം.   നീണ്ട, കെട്ടു പിണയാത്ത ശൃംഖലകളാണ് സാധാരണ  ലഭിക്കാറ്. ശൃംഖലകളുടെ  ദൈർഘ്യം കൂട്ടാൻ സോഡിയം പോളിസൾഫൈഡിൻറെ അളവ് വർദ്ധിപ്പിച്ചാൽ മതി. 
**xRCl<sub>2</sub> + xNa<sub>2</sub>S<sub>y</sub> → (R-S<sub>y</sub>-)<sub>x</sub> + 2xNaCl**

### പദാർത്ഥ സവിശേഷതകൾ
R ഗ്രൂപ്പിൻറെ രാസഘടനയും, ശൃംഖലയിൽ  സൾഫറിൻറെ അനുപാതവും  , പോളിസൾഫൈഡ് ഇലാസ്റ്റോമറുകളുടെ സ്വഭാവവിശേഷതകൾ നിർണ്ണയിക്കുന്നു. വളരെ നീളമുളള ശൃംഖലകളെ സോഡിയം  ഹൈഡ്രജൻ സൾഫൈഡും( NaHS), സോഡിയം സൾഫൈറ്റും(Na2SO3) ഉപയോഗിച്ച് മുറിച്ച്  ദ്രവരൂപത്തിലുളള ഇടത്തരം ദൈർഘ്യമുളള  ശൃംഖലകൾ  ഉളള ഉത്പന്നങ്ങൾ ഉണ്ടാക്കുന്നു. ഇവക്കാണ് കൂടുതൽ വ്യാവസായികക പ്രധാന്യം.  സാധാരണയായി സിങ്ക് ഓക്സൈഡാണ് ശൃംഖലകൾ കൂട്ടിക്കെട്ടാനായി ഉപയോഗിക്കാറ്.  
### ഉപയോഗമേഖലകൾ
അരോചകമായ ഗന്ധമുളളവയെങ്കിലും, പലതരം ലായകങ്ങൾ , വാതകങ്ങൾ ,എണ്ണ എന്നിവയെ ചെറുത്തു നില്ക്കാനുളള അസാമാന്യമായ ശേഷി കാരണം പോളിസൾഫൈഡ് ഇലാസ്റ്റോമറുകൾ ബഹുമുഖമേഖലകളിൽ പ്രയോജനപ്പെടുന്നു.   

### അവലംബം


വർഗ്ഗം : പോളിമറുകൾ
വർഗ്ഗം :റബ്ബർ
മിഡു

ഭൂഗർഭ ഉറവകളിൽ മാത്രം കണ്ടു വരുന്ന ഒരു  മുഷി കുടുംബത്തിൽ പെട്ട മത്സ്യം ആണ് **മിഡു** . ഇന്ന് വരെ കണ്ടെത്തിയിട്ടുള്ള ഒരു മുഷി കുടുംബവുമായും ഇവയ്ക്കു ബന്ധമില്ല. ഇവ ഏകദേശം 5.9 സെ.മീ. നീളം വെയ്ക്കുന്നു. കേരളത്തിൽ മാത്രം കാണുന്ന ശുദ്ധജല മത്സ്യം ആണ് ഇവ. തൃശ്ശൂർ ജില്ലയിലെ ചാലക്കുടിയിൽ നിന്നുമാണ് ഇവയെ കണ്ടെത്തിയത്.

## രൂപ വിവരണം
ഇവയ്ക്ക് മേൽ ചിറകുകൾ ഇല്ല. അംശീയ ചിറകുകൾ, വിശറിപോലെ യുള്ളതും മുള്ളുകൾ ഇല്ലാത്തതുമാണ് .ഗുദചിറകുകൾ വളരെ നീളം കൂടിയതാണ്. വാൽ ചിറക് വളരെ ലോപിച്ചതാണ്.കീഴ്താടിയിൽ നാലുജോടി തൊങ്ങലുകൾ ഉണ്ട്. കണ്ണുകൾ ചെറുതാണ്. കീഴ്‌താടി, മേൽ താടിയേക്കാൾ ചെറുതാണ്. 

## അവലംബം

## പുറത്തേക്കുള്ള കണ്ണികൾ
മിഡു ചിത്രം
വർഗ്ഗം:കേരളത്തിലെ തദ്ദേശീയ മത്സ്യങ്ങൾ
വർഗ്ഗം:മത്സ്യങ്ങൾ
എം.എൻ. റോയ് - സ്വാതന്ത്ര്യാന്വേഷിയായ വിപ്ലവകാരി

എൻ. ദാമോദരൻ രചിച്ച ജീവചരിത്രഗ്രന്ഥമാണ് ** എം.എൻ. റോയ് - സ്വാതന്ത്ര്യാന്വേഷിയായ വിപ്ലവകാരി**. 1990-ൽ പലവക ഗ്രന്ഥങ്ങൾക്കായി നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 

സി.പി.ഐ യുടെ സ്ഥാപക നേതാവായിരുന്ന **മാനവേന്ദ്രനാഥ റോയുടെ** (എം.എൻ. റോയ് )ജീവചരിത്രമാണ് പ്രതിപാദ്യവിഷയം. 

## ഇതും കാണുക
മാനവേന്ദ്രനാഥ റോയ്

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാള ജീവചരിത്രങ്ങൾ
നൈട്രൈൽ റബ്ബർ

അക്രിലോനൈട്രൈൽ, ബ്യൂട്ടാഡൈയീൻ എന്നി ഏകകങ്ങൾ    കോപോളിറീകരിച്ചാണ്, **നൈട്രൈൽ റബ്ബർ** ഉണ്ടാക്കുന്നത്. 

### രാസപ്രക്രിയ
സാധാരണ, എമൾഷൻ വിധി പ്രകാരം നടത്തുന്ന, കോപോളിമറീകരണത്തിലൂടെ അടുക്കും ചിട്ടയുമില്ലാതെ, രണ്ട് ഏകകങ്ങളും കൂട്ടിയിണക്കിയറാൻഡം  കോപോളിമറാണ്ലഭ്യമാകുക.  നടത്തുക. ഏകകങ്ങളുടെ തോതനുസരിച്ച്, അന്തിമ ഉത്പന്നത്തിൻറെ സ്വഭാവവിശേഷതകളിൽ മാറ്റങ്ങൾ വരുമെന്നതിനാൽ അന്തിമോപയോഗം മുന്നിൽ കണ്ടുകൊണ്ടു്   ഏകകങ്ങളുടെ അളവു ക്രമീകരിക്കണം. 
### സ്വഭാവവിശേഷതകൾ
അക്രിലോനൈട്രൈലിൻറെ അനുപാതം കൂടുന്തോറും, അന്തിമപദാർത്ഥത്തിൻറെ രാസപ്രതിരോധനശക്തി കൂടുമെങ്കിലും, ഇലാസ്തികത അതോടൊപ്പം  കറയും.trans1-4, cis1-4 ഘടനകളോടുകൂടിയ  ബ്യൂട്ടാഡൈയീൻ ഏകകങ്ങളിലെ ശേഷിപ്പുളള അപൂരിതബോണ്ടുകൾ സൂര്യതാപവും വെളിച്ചവുമേറ്റ് എളുപ്പം രാസപരിണാമങ്ങൾക്ക് വിധേയമാകുന്നതിനാലും കാലക്രമേണ ഇലാസ്തികത നഷ്ടപ്പെടുന്നു. ഉരുപ്പടികൾ രൂപപ്പെടുത്തിയെടുക്കാൻ തയ്യാറാക്കുന്ന കൂട്ടുകളിൽ , പ്ലാസ്റ്റിസൈസർ , ആൻറി ഓക്സിഡൻറ് . യുവി സ്റ്റെബിലൈസർ എന്നിങ്ങനെ ഒട്ടനവധി ചേരുവകൾ കൂട്ടിയോജിപ്പിക്കേണ്ടിയിരിക്കുന്നു.

### അവലംബം


വർഗ്ഗം: പോളിമറുകൾ
വർഗ്ഗം :റബ്ബർ
വി.ഡി. കൃഷ്ണൻ നമ്പ്യാർ

**വി.ഡി.കൃഷ്ണൻ നമ്പ്യാർ** വിവർത്തനസാഹിത്യരംഗത്ത് പ്രസിദ്ധനായ മലയാള സാഹിത്യകാരനാണ്. തിരുവല്ലയാണ് സ്വദേശം. പാലക്കാട് ജില്ലയിലെ ചിറ്റൂർ ഗവണ്മെന്റ് കോളജിന്റെ പ്രിൻസിപ്പളായി വിരമിച്ചു. 
. 

## കൃതികൾ
33 കൃതികൾ മലയാളത്തിലും 10 എണ്ണം ഹിന്ദിയിലും പ്രസിദ്ധീകരിച്ചു. ഭീഷ്മ സാഹ്നി, ബിമൽ മിത്ര, കമലേശ്വർ എന്നിവരെഉടെ കൃതികൾ മലയാളത്തിലേയ്ക്ക് മൊഴിമാറ്റം ചെയ്തിട്ടുണ്ട്. 1,500-ഓളം ചെറുകഥകളും ഇദ്ദേഹം തർജ്ജമ ചെയ്തിട്ടുണ്ടത്രേ. അജീത് കൗർ എന്ന എഴുത്തുകാരിയുടെ ആത്മകഥയുടെ ആദ്യഭാഗമായ *ഖാനാബദോശ്* ഇദ്ദേഹം *[[താവളമില്ലാത്തവർ]]* എന്ന പേരിലും; രണ്ടാം ഭാഗം *കുപ്പത്തൊട്ടി* എന്നപേരിലും മലയാളത്തിലേയ്ക്ക് തർജ്ജമ ചെയ്തിട്ടുണ്ട്. 

* താവളമില്ലാത്തവർ (അജീത് കൗർ)
* കുപ്പത്തൊട്ടി (അജീത് കൗർ)
* വളരേ താമസിച്ചുപോയി (അലീം മസ്രൂർ)

## പുരസ്കാരങ്ങൾ
വിവർത്തനത്തിന് കേന്ദ്ര സാഹിത്യ അക്കാദമി പുരസ്കാരവും കേരള സാഹിത്യ അക്കാദമി അവാർഡും നേടിയിട്ടുണ്ട്. 

## അവലംബം

വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളസാഹിത്യകാരന്മാർ
മരുതൂർകുളങ്ങര

കരുനാഗപ്പള്ളി താലൂക്കിലെ കരുനാഗപ്പള്ളി നഗരസഭയില്പെട്ട ഒരു ഗ്രാമമാണ് **മരുതൂർക്കുളങ്ങര** 
## അവലംബം


വർഗ്ഗം:കൊല്ലം ജില്ലയിലെ ഗ്രാമങ്ങൾ
പ്രീമിയർ ലീഗ് 2012-13

21-ആം പ്രീമിയർ ലീഗ്, 2012 ആഗസ്റ്റ് 18 മുതൽ 2013 മെയ് 19 വരെ നടക്കും. 20 ടീമുകളാണ് മത്സരിക്കുന്നത്. കഴിഞ്ഞ സീസണിൽ പുറത്തായ വോൾവറാംപ്ടൻ വാൻഡറേഴ്സ്, ബ്ലാക്ക്ബേൺ റോവേഴ്സ് എഫ്.സി., ബോൾട്ടൺ വാൻഡറേഴ്സ് എന്നീ ടീമുകൾക്ക് പകരം റീഡിങ്ങ്, സൗത്താംപ്ടൻ, വെസ്റ്റ്ഹാം യുണൈറ്റഡ് എന്നീ ടീമുകൾ മത്സരിക്കും. മാഞ്ചസ്റ്റർ സിറ്റിയാണ് നിലവിലെ ചാമ്പ്യന്മാർ. 

## പോയിന്റ് നില

## സ്ഥിതിവിവര കണക്കുകൾ
### കൂടൂതൽ ഗോൾ നേടിയവർ

### അസിസ്റ്റുകൾ

### ഹാട്രിക്കുകൾ

## മത്സരങ്ങൾ
### ഓഗസ്റ്റ്

### സെപ്റ്റംബർ

## അവലംബം

വർഗ്ഗം:ഇപ്പോൾ നടക്കുന്ന കായികമത്സരങ്ങൾ
നിയോപ്രീൻ റബ്ബർ

**നിയോപ്രീൻ** എന്നത്, 2-ക്ലോറോ1-3 ബ്യൂട്ടാഡൈയീൻ, അഥവാ ക്ലോറോപ്രീൻ തന്മാത്രകളടങ്ങിയ പോളിമറുകളുടെ പൊതുവായ പേരാണ്. അതുകൊണ്ടു തന്നെ, ഈ പോളിമറുകളുടെ മറ്റൊരു പേരാണ്,  പോളിക്ലോറോപ്രീൻ. 

### പ്രത്യേകതകൾ
ക്ലോറോപ്രീൻ ഏതാണ്ട് പൂർണ്ണമായും trans-1-4 ഘടനയിലാണ് പോളിമറീകരിക്കുന്നത്. അതുകൊണ്ടു തന്നെ, അന്തിമ ഉത്പന്നത്തിന് നല്ല തോതിൽ ക്രിസ്റ്റലൈനിറ്റി ഉണ്ടാവാനും ഇടയുണ്ട്. സിങ്ക് ഓക്സൈഡും, മഗ്നീഷ്യം ഓക്സൈഡുമാണ്  വൾക്കനൈസിംഗിന് ഉപയോഗിക്കാറ്. വ്യാവസായിക മേഖലകളിലെ യന്ത്രങ്ങൾക്കായുളള ബെൽട്ടുകൾ , ഗാസ്ക്കെറ്റുകൾ , കൈയുറകൾ എന്നിവ നിർമ്മിക്കാൻ ഉപയോഗപ്പെടുന്നു. 
## അവലംബം


വർഗ്ഗം: പോളിമറുകൾ
വർഗ്ഗം :റബ്ബർ